Deshabituació tabàquica | Salut i Empresa\nPROGRAMA DE DESHABITUACIÓ TABÀQUICA GRUPAL EN L’ÀMBIT DE L’EMPRESA\nEl tabaquisme és una malaltia crònica i es considera la 1era causa previsible de malaltia i mort prematura. Cal recordar els estudis que corroboren que els fumadors son un 33% més propensos a faltar a la feina, i que el tabaquisme passiu es relaciona també amb l’aparició de diverses malalties, en concret, s’associa a empitjorament de les patologies relacionades amb la veu; aquests mateixos estudis detecten que deixar de fumar suposa una disminució de l’absentisme laboral. En l’àmbit laboral és possible incorporar eines que proporcionin recursos als treballadors per deixar aquest hàbit, tal com la intervenció en grup.\nLa intervenció en grup consisteix en una modalitat de tractament basada en els programes multicomponents, ja que inclou diverses tècniques de tipus cognitiu i conductual, en combinació sovint amb fàrmacs. Aquests programes multicomponents han demostrat ser eficaços per ajudar els pacients a deixar de fumar.\nEl grup permet a les persones intercanviar coneixements, opinions i experiències; en sentir-se segurs comenten els seus errors i les seves causes, sobretot quan comprenen que aquests són comuns a d’altres persones. Sol ser una intervenció, en general, ben acceptada pels pacients. Aquesta intervenció contribueix al canvi d’actitud de les persones mitjançant la discussió, la reflexió i la proposta d’alternatives. Canvi d’actitud que té una importància clau en l’èxit de la intervenció grupal.\nDonada la situació actual, el mateix programa de sessions de deshabituació tabàquica grupal s’ha adaptat per poder-lo realitzar en format on-line.


L'Eliana posa en marxa una campanya de gots reutilitzables en Falles\nInicio Comarques L’Eliana posa en marxa una campanya de gots reutilitzables en Falles\nDiferents àrees de l’ajuntament de l’Eliana s’han coordinat per a dur a terme una campanya que aglutina el missatge contra les agressions sexistes i el de la conscienciació mediambiental, tots dos orientats especialment als moments festius.\nAixí, amb la col·laboració de les regidories de Medi ambient, Igualtat i Festes, l’Ajuntament facilitarà estes Falles gots de plàstic dur reutilitzables que porten d’una banda el lema “No és No, de festa sense agressions sexistes” i d’altra “A l’Eliana menys plàstic per a un millor planeta”. Són gots que es poden escurar i, després de la festa, continuar utilitzant-los a casa o a la faena, per exemple.\nDurant les Falles, l’Ajuntament fomentarà també el reciclatge d’envasos de vidre, conjuntament amb la Generalitat i l’entitat encarregada de la gestió de reciclat Ecovidrio. La iniciativa Recicla Vidre pretén conscienciar els ciutadans de l’Eliana sobre la importància de separar els residus. Els contenidors pròxims als llocs de festa estaran retolats i un equip d’especialistes mediambientals visitaran els casals per a informar dels beneficis del reciclatge.\nEl vidre depositat als contenidors es recicla al 100% i en utilitzar-lo per a fabricar nous envasos no és necessària l’extracció de més matèria de la natura, cosa que evita l’erosió del sòl i la desforestació de l’entorn, a més d’estalviar energia i baixar l’emissió de CO2.\nArtículo anteriorCheste se adhiere a tres entidades de promoción de la Salud a nivel nacional y autonómico\nArtículo siguienteUtiel inicia una campaña de sensibilización medioambiental en centros educativos


Els 18 municipis Starlight de la Noguera estrenen senyalització\nEls nous cartells informen que s’entra en Zona Starlight, especificant que es tracta d’una àrea on la foscor natural de la nit té un valor especial i està protegida\nAlcaldes i alcaldesses de la Noguera amb la nova senyalització de Zona Starlight\nUn total de 18 municipis de la Noguera estrenaran aquesta setmana la nova senyalització que els certifica com a municipis amb un cel sense contaminació lumínica. Els nous cartells informen que s’entra en Zona Starlight, especificant que es tracta d’una àrea on la foscor natural de la nit té un valor especial i està protegida.\nLes noves plaques indicatives del Projecte europeu Interreg-Poctefa Pirineus la Nuit han estat finançades pel Fons Europeu de Desenvolupament Regional FEDER, i és una iniciativa dedicada a la conscienciació de la necessitat de la protecció del medi nocturn, i on hi participen el Consell Comarcal de la Noguera conjuntament amb dues entitats de Navarra i tres del sud de França.\nEl projecte reconeix 5 municipis com a Destinació i Reserva Starlight, que són Àger, Camarasa, les Avellanes i Santa Linya, Vilanova de Meià i Alòs de Balaguer. A més, un total de 13 municipis compten amb el reconeixement en la categoria de Reserva Starlight, que són Algerri, Artesa de Segre, Balaguer, Baronia de Rialb, Castelló de Farfanya, Cubells, Foradada, Ivars de Noguera, Oliola, Os de Balaguer, Ponts, la Sentiu de Sió i Tiurana.\nEl Projecte Pirineus la Nuit, iniciat l’any 2018, ha permès posar en marxa iniciatives com l’exposició permanent del COU, que és interactiva i està dedicada a l’astronomia, les ciències de l’espai i la protecció del medi nocturn. Aquest projecte també és el marc que ha permès que l’any vinent Lleida pugui acollir la 7a International Conference on Artificial Light at Night (ALAN) 2021, considerada com l’esdeveniment científic més important a nivell mundial sobre contaminació lumínica i afectació de la llum a la nit. En aquest sentit, l’organització de l’ALAN anirà a càrrec de Ferrocarrils de la Generalitat de Catalunya com a entitat gestora del Parc Astronòmic del Montsec.


Presentació llista autonómica 'Clar que Podem' d'Antonio Montiel\nClar que Podem equip Antonio Montiel en l’Antiga Escola Industrial (Edifici Viaducte) a les 20:00h. divendres 27 de març • Aprofitem per a recordar que el procés de votacions a les primàries obertes comença el dimecres 25 i acabarà el 29\nTags: Alcoi, Podem Alcoi, Primaries\nDivendres 27 de març tindrà lloc la presentació de la llista autonòmica Clar que Podem equip Antonio Montiel en l’Antiga Escola Industrial (Edifici Viaducte) a les 20:00.\nEntre els ponents estaran Antonio Montiel, actual Secretari autonòmic Podem, advocat i professor universitari de Ciències Polítiques; Llum Quiñonero, periodista, escriptora i activista de diferents moviments socials; i José Francisco Almería, membre directiu de la Federació de Societats Musicals per la Comunitat Valenciana a més dels membres de Podem Alcoi Rodrigo Paños, Noelia Olivares i Sonia Calderón.\nAprofitem per a recordar que el procés de votacions a les primàries obertes comença el dimecres 25 i acabarà el 29. Durant aquestos dies tot interessat en el projecte Podem pot participar en l’elecció dels seus candidats a través de la pàgina http://primarias.podemos.info/candidaturas/?c_08\nIniciativa per la Gestió Pública de l’Aigua: “la privatització de l’aigua és una operació fallida”


Minuartia - Minuartia - Presentació\nMINUARTIA és una consultoria ambiental, amb més de 25 anys d'experiència especialitzada en gestió i conservació de fauna i biodiversitat.\nEquip tècnic consolidat i amb una àmplia experiència\nComptem amb una plantilla estable integrada per un equip interdisciplinari que inclou persones amb titulacions de doctorat, llicenciatures i enginyeries en diverses matèries relacionades amb el medi ambient. A aquesta plantilla, cal sumar-hi una xarxa de professionals experts que formen part dels equips de projecte de l'empresa. També establim aliances i convenis amb empreses, universitats i centres de recerca. Aquest model del treball ens permet oferir una millor qualitat i diversitat de serveis.\nRecerca, innovació i formació continuada\nLa nostra empresa participa en projectes de cooperació científica i tècnica, i de recerca i desenvolupament. La innovació, la creativitat i el rigor tècnic caracteritzen el nostre sistema de treball i es tradueixen en una intensa activitat de realització de publicacions i de presentació de comunicacions en congressos. També garantim la posada al dia dels nostres coneixements amb l'assistència dels professionals del nostre equip tècnic a cursos i jornades especialitzades.\nConsulteu la secció Publicacions. Consulteu la secció Noticies. Ètica d'empresa i Responsabilitat Social (RSE)\nÈtica d'empresa i Responsabilitat Social (RSE)\nFonamentem el desenvolupament de l'empresa en l'ètica professional. Apliquem un Pla de conciliació de la vida personal i laboral de les treballadores i els treballadors, que permet millorar la seva qualitat de vida i mantenir un equip de professionals motivats i il·lusionats pel desenvolupament de l'organització. La nostra política laboral també inclou el compromís de no recórrer a mà d'obra en condicions precàries.\nSistema integrat de Gestió, EMAS i ISO 14001\nHem dissenyat i implantat un sistema integrat de gestió ambiental d'acord amb els requisits establerts pel Reglament europeu EMAS (Eco-Management and Audit Scheme) i la norma internacional ISO 14001. Superada la fase de verificació del sistema i de validació de la Declaració ambiental per part d'una entitat de verificació acreditada per l'ENAC, vam obtenir el Certificat de verificació i conformitat amb el Reglament EMAS en data 17 de març de 2004, i vam entrar a formar part del Registre EMAS en data 2 d'abril de 2004 (número E-CAT-000157). L'any 2010, també hem certificat el nostre sistema de gestió segons la norma internacional ISO 14001. Consulteu la Política Ambiental. Consulteu la Declaració Ambiental.\nPremi als valors d'empresa 2011\nMINUARTIA va rebre el Premi als Valors d'Empresa 2011, que fou lliurat pel President de la Generalitat de Catalunya, en el transcurs del sopar solidari organitzat per la Fundació PIMEC que va tenir lloc al Palau de Congressos de Catalunya, a Barcelona, el dia 30 de maig. El premi distingeix el conjunt d'accions de la nostra empresa en matèria laboral i de responsabilitat social i ambiental. Concretament, es van destacar el dilatat recorregut en l'aplicació de polítiques de suport a la conciliació de la vida personal i laboral dels treballadors i treballadores, a la igualtat de gènere i a la responsabilitat ambiental, avalada per les certificacions ISO 14001 i EMAS. També es va destacar la participació de tot l'equip de personal en l'elaboració de l'Estratègia d'empresa.\nEquipament i instal·lacions especialitzades\nDisposem d'un complet equipament que ens permet portar a terme amb garantia de qualitat un ampli ventall de serveis que inclou, entre altres, sistemes d'informació geogràfica, sistemes de fotografia activats per detectors d'infrarojos i sensors de moviment, aparells de topografia, GPS, vehicles tot-terreny, laboratori d'anàlisi de materials biològics i aparells de captura, monitoratge i radioseguiment de fauna.\nExtensa cartera de clients\nHem realitzat estudis i projectes arreu de l'Estat espanyol i també hem participat en projectes europeus. Ens avala una extensa cartera de clients amb un alt grau de fidelització i majoritàriament constituïda per administracions i empreses públiques. Consulteu la secció Clients.


La platja de Gandia acollirà durant el mes de setembre la iniciativa 'La mar de Teatre' | Valencia Extra\n“Es pot seguir contractant amb el sector cultural amb plenes garanties de seguretat i la prova la tenim en les activitats que es van programar aquest estiu i que han estat un èxit” va explicar Prieto qui ha informat que el sector turístic va sol·licitar que algun dels espectacles de la Fira es traslladaren a la platja per seguir ampliant l’oferta que s’ofereix més enllà del Borja Port Art. “Uns espectacles que es van realitzar amb tots els controls d’aforament, neteja i higiene que hem d’aplicar com a administració”.\nPer la seua banda, Vicent Mascarell va afirmar que durant les últimes reunions amb el sector, aquest havia sol·licitat que s’intentés en la mesura del possible deixar anar la temporada. “Amb aquesta mesura complim amb aquesta petició. ‘La mar de Teatre’ demostra que l’estiu no acaba a l’agost i que ara més que mai, Gandia ha d’aprofitar per a allargar la temporada durant setembre i octubre. Som de les platges de la Comunitat Valenciana que més tard deixa d’oferir els serveis a la sorra”.\nLa primera actuació tindrà lloc els dies 4 i 5 de setembre a partir de les 19.00 hores amb l’actuació de la ‘cia. nom provisional’ i l’espectacle ‘Qui cu qui què quina’. La segona actuació serà el dia 11 de setembre a les 20.00 hores i tindrà caràcter itinerant. Anirà a càrrec de la companyia ‘Scura Splats’ amb l’espectacle ‘La mar de B’.\nEl Gran Dimitri i el seu show ‘The Legend’ tancarà el cicle els dies 18 i 19 de setembre.\nEl director general va reincidir en què la idea del consistori és no anul·lar els contractes que ja teníem per a la Fira. “Intentem que les funcions i espectacles que s’havien contractat es puguen traslladar a altres dates i espais. Els espectacles tindran una durada de 40 minuts a una hora”.


Avís Legal – Passadís del Pep\nLes dades recollides són emmagatzemades sota la confidencialitat i mesures de seguretat legalment establertes, no sent cedits ni compartits amb empreses ni entitats alienes al responsable legal de la web passadis.com\n– Correu electrònic: restaurant@passadis.com\n– Comunicació escrita al responsable legal del fitxer Joan Manubens: C / Pla de Palau, 2 (08003 – Barcelona)\nResponsable legal del web: Joan Manubens\nDomicili de Contacte: C / Pla de Palau, 2 (08003 – Barcelona)\nCorreu electrònic de contacte: restaurant@passadis.com\nTlf. De Contacte: +34 933.101.021 / +34 933.196.056\nDades Fiscals: C.I.F. 36498033-T\nAquesta web utilitza cookies que es quedaran emmagatzemades a l’ordinador. Les cookies són petits arxius que el nostre ordinador envia al seu, però que no ens proporcionen informació ni sobre el seu nom, ni sobre qualsevol dada de caràcter personal seu. Les cookies que utilitzem no poden llegir dades del seu ordinador ni llegir les cookies que existeixin al seu ordinador. Quan l’usuari es trobi navegant per aquesta pàgina web de el servidor on es troba allotjada reconeix automàticament l’adreça IP del seu ordinador, el dia i l’hora en què comença la visita, en què abandona la visita, així com informació sobre les diferents seccions consultades. Cal que el servidor conegui aquestes dades per poder comunicar-se i enviar-li la petició realitzada i que a través del navegador es pugui veure a la pantalla. Si vostè ho desitja pot configurar el seu navegador de manera que l’avisi a la pantalla si va a rebre una cookie. L’usuari pot configurar el seu ordinador de manera que no rebi aquestes cookies, aquest fet no impedirà que es pugui accedir a la informació del lloc web.\nReservat el dret de modificar, sense previ avís, la informació continguda en la nostra pàgina web, així com la seva configuració i presentació.\nEns comprometem a través d’aquest mitjà a no realitzar publicitat enganyosa. A aquests efectes, per tant, no seran considerats com publicitat enganyosa els errors formals o numèrics que puguin trobar al llarg del contingut de les diferents seccions del web produïts com a conseqüència d’un manteniment i / o actualització incompleta o defectuosa de la informació continguda és aquestes seccions. Com a conseqüència del que disposa aquest apartat, ens comprometem a corregir-ho tan aviat com tinguem coneixement d’aquests errors.\nEns comprometem a no remetre comunicacions comercials sense identificar-les com a tals, d’acord amb el que disposa la Llei 34/2002 de Serveis de la Societat de la Informació i de comerç electrònic. A aquests efectes no serà considerat com comunicació comercial tota la informació que s’enviï als nostres clients sempre que tingui per finalitat el manteniment de la relació contractual existent entre client i empresa, així com l’acompliment de les tasques d’informació, formació i altres activitats pròpies del servei que el client té contractat amb l’empresa.\nNo ens fem responsables de l’incompliment de qualsevol norma aplicable en què pugui incórrer l’usuari en el seu accés al lloc web i / o en l’ús de les informacions contingudes en el mateix.\nNo serem responsables dels danys i perjudicis produïts o que puguin produir-se, qualsevol que sigui la seva naturalesa, que es derivin de l’ús de la informació, de les matèries contingudes en aquest web site i dels programes que incorpora. Els enllaços (Links) i hipertext que possibilitin, a través del lloc web, accedir a l’usuari a prestacions i serveis oferts per tercers, no pertanyen ni es troben sota el nostre control; aquesta entitat no es fa responsable ni de la informació continguda en els mateixos ni de qualsevol efecte que poguessin derivar d’aquesta informació.\nNo som responsables de l’ús il·legítim que terceres persones puguin fer dels noms de marca, noms de producte, marques comercials que, no sent propietat d’aquesta entitat, apareguin en la pàgina web. Tampoc es responsabilitza de la integritat, veracitat i licitud del contingut dels enllaços a les webs a les que pugui accedir des de la nostra.\nNo ens responsabilitzem dels virus que tinguin el seu origen en una transmissió telemàtica infiltrats per terceres parts (per exemple, els macros de processadors de text, els applets de Java i els programes ActiveX), generats amb la finalitat d’obtenir resultats negatius per a un sistema informàtic.\nEn definitiva, l’Usuari és l’únic responsable de l’ús que realitzi dels serveis, continguts, enllaços (links) i hipertext inclosos en el lloc web.\nDilluns de 20 a 22:30.\nDimarts a dissabte de 13 a 22:30, horari de cuina continu.


La Lliga Asobal torna al Palau Blaugrana | FCBarcelona.cat\nLa Lliga Asobal torna al Palau Blaugrana\nDesprés de dos mesos d’absència, el Palau Blaugrana torna a acollir un partit d’handbol. El Barça Borges rep l’Arrate amb ganes d’agafar rodatge en aquesta segona volta per continuar defensant el lideratge de la competició.\nDesprés de la victòria a Torrevella (25-34), els blaugranes ja tenen ganes de jugar el primer partit de l’any a casa. La cita és en divendres (18.30 h, Barça TV) i suposa un pas més per reproduir el bon moment de forma i joc viscut a la primera volta de la competició. L’objectiu és mantenir-se imbatuts, amb els dos punts d’avantatge respecte al segon classificat, el Ciudad Real.\nEls blaugranes afronten aquest partit amb falta de rodatge i baixes importants. Després de dos mesos sense competir, l’equip ha de recuperar encara el ritme de joc que va assolir al desembre, quan va acabar la primera volta com a líder imbatut de la Lliga Asobal. La victòria a Torrevella, però, va mostrar que no estan tan lluny del que es va veure a la primera part de la temporada.\nPascual no pot comptar amb quatre dels seus jugadors. Mentre Víctor Tomás i Juanín García continuen recuperant-se de les seves respectives lesions, Johan Sjöstrand té una contractura al bíceps femoral de la cama dreta i Magnus Jernemyr té una pedra al ronyó. Gonzalo Pérez de Vargas supleix la baixa del porter suec i un altre júnior podria entrar al partit, amb la convocatòria oberta que farà el tècnic blaugrana.\nL’Arrate visita el Palau Blaugrana després de sumar la tercera victòria de la temporada en derrotar l’Alcobendas per 25 a 24. Aquest triomf els ha allunyat a tres punts del descens i tot i ser tercers per la cua, ja miren cap a dalt.\nJulián Ruiz no pot comptar amb el pivot Sever i el lateral esquerrà Rédei. El golejador hongarès es va trencar menisc i lligament intern en l’últim partit de la primera volta de la Lliga i és una baixa sensible per a l’equip basc.\n“El Torrevella alterna sistemes defensius i juga el dos contra dos molt bé. Intentarem aprofitar el nostre ritme de joc per treure avantatge”.\nDaniel Saric, jugador FC Barcelona Borges\n“Ara ens toca jugar el primer partit de l’any a casa nostra. Tenim ganes perquè hem de fer camí i agafar confiances per al que ens espera les pròximes setmanes”.


Vies democràtiques per a la independència – El Republicà\nExisteixen camins per arribar a la independència de Catalunya del Regne d’Espanya. És molt clar que no existeix un únic camí i ens cal ser capaços d’aprofitar les oportunitats del canvi que es produeixin, sense renuncies a les llibertats davant la temptació autoritària de l’Estat central espanyol, que no està disposat a assumir les seves obligacions envers Catalunya.\nAquesta Catalunya que tant poc considera l’Estat espanyol és terra d’assentament d’una minoria nacional mil·lenària. Però l’Estat no vol seguir les pautes dels Pactes Internacionals de Drets Civils, polítics, econòmics i culturals de les Nacions Unides, de 1966, que legitimen els drets de les minories nacionals com la catalana a decidir el seu futur polític.\nEl negacionisme constant de l’Estat predecessor espanyol amb l’excusa d’una legislació contrària als drets internacionals dels pobles constituïts en minoria nacional, acaba per justificar la via unilateral el dret de les minories nacionals a declarar la seva independència un cop es demostra en la via electoral democràtica la voluntat majoritària del poble a constituir un Estat propi. Aquest és l’esforç que espera ara al poble català que vol destruir l’unionisme.\nEn el cas dels catalans els fets que s’han anat succeint des de les retallades a l’Estatut de 2006 votat a Catalunya en referèndum a la negació, en Sentència judicial a més, quatre anys després, del caràcter de nació a Catalunya, han desenvolupat un ample corrent favorable a la independència d’aquest poble obligat a romandre en un laberint judicial en el que es pretén la seva dilució sota una governança, llengua i cultura diferents.\nCatalunya es troba davant la revolució d’assolir la seva llibertat com a poble. És una exigència de supervivència com a poble. Aquest alliberament és cosa dels catalans per què és la revolució de les seves vides, per molts impediments i barratges que posi l’unionisme espanyol als camins que emprenguin els catalans.\n← Recessió, agradi o no\nLes diputacions (l’estafa regional) →


Escola de Formació de les JERC Comarques Gironines\nUn altre any, arriba la Escola de Formació de les JERC Comarques Gironines, l’ESLIC, un lloc de trobada entre els amics i amigues que formen part de la nostra organització, un lloc a on tots nosaltres, ens formem com a persones, establim lligams d’amistat més forts entre nosaltres i a on aprenem coses molt interessants sobre la vida i la política. Ara, estem en un moment clau, pròximament, haurem de treballar molt dur en les eleccions al Parlament de Catalunya, i acte seguit, començarà una dura feina en les eleccions municipals, en les quals, molts de nosaltres entrem a formar…\nJERC COMARQUES GIRONINES CELEBRA EL I CONGRÉS REGIONAL DESPRÉS DE LA RESTRUCURACIÓ TERRITORIAL I RENOVA L'EXECUTIVA\nLes Joventuts d'Esquerra Republicana de Catalunya (JERC) han celebrat, aquest cap de setmana a Vilobí d'Onyar, el seu primer congrés regional després de la nova reestructuració del territori i han renovat els membres de la direcció de partit en l’àmbit territorial de les Comarques Gironines. La nova executiva la continuarà encapçalant Eduard Adrobau, que ha estat reelegit per 3r cop per la militància de l’organització, la qual, ha posat plena confiança en les seves capacitats de gestió. Per altra banda, Marc Puig sustentarà el càrrec de secretari d'organització, Pau Presas la responsabilitat de la secretaria de Universitats, Aina Puig continuarà…\nLa 5ena edició de l'Eslic reuneix gairebé un centenar de militants de comarques gironines\nLa 5ena edició de l'ESLIC (Escola de Seccions Locals i Comarcal) de JERC Comarques Gironines s'ha realitzat exitosament aquest cap de setmana a Viloví d'Onyar. Ponents com Anna Simó, Oriol Junqueras i Joan Puigcercós han participat a l'Escola de formació organitzada per les joventuts de les comarques de Girona on han participat gairebé un centenar de militants. A l'Escola s'hi han realitzat diverses xerrades i tallers en els que s'ha tractat temes com el conflicte oblidat de Txetxènia, la importància de la igualtat, o les diferents polítiques municipals que es fan des de les JERC. Com cada any l'ESLIC també…\nJERC Blanes juntament amb la Casa del Poble simularan un referendum per l'autodeterminació solidaritzant-se amb el poble d'Arenys de Munt\nLa Casa del Poble, entitat centenària i republicana està d’acord amb la decisió de l’Ajuntament d’Arenys de Munt de celebrar una consulta sobre la independència de Catalunya, les JERC Blanes, s'hi adereixen i faran pedagogia per tal que l’Ajuntament de Blanes celebri una consulta en aquest sentit, per aquest motiu aquest cap de setmana celebraran una campanya pel dret a decidir i posaran urnes per tal que la ciutadans expressin amb llibertat la seva opinió. Ho fan en un sentit simbòlic, i sobretot pedagògic per tal que l’Ajuntament aprovi la celebració de la consulta. En els propers dies faran arribar…\nJERC Blanes celebra aquest dissabte la IV Diada per l'autodeterminació\nBlanes celebrarà per quart any consecutiu la Diada per l'Autodeterminació dels Pobles aquest dissabte 12 de Setembre. Aquestes jornades estan organitzades per les Joventuts d'Esquerra Republicana (JERC) de Blanes amb la col·laboració de la Casa del Poble. La diada, que inclourà una xocolatada, diverses xerrades i l'actuació musical d'OPRIMITS, KISAPKÈ i THE SKAPARATES, té l'objectiu de fer coneixer les realitats de les nacions sense estat que tenim al voltant. Les diferents activitats, totes gratuïtes, es realitzaran al llarg del dia en dos espais diferents: a l'escenari Socialisme (Casa del Poble) a les 6 de la tarda hi trobarem la xocolatada…\nJerc Girona organitza una xerrada amb els companys irlandesos de L'Ógra Shinn Fein\nIRLANDA ACONSEGUIRÀ LA INDEPENDÈNCIA UNIFICADA EN ELS PRÒXIMS 15-20 ANYS... ... va afirmar ahir, Barri McColghan, portaveu de l’Ogra Shinn Fein en el marc de la conferència organitzada per les JERC ahir a la tarda a la casa de Cultura. Més de 60 persones acompanyades per 7 militants de les joventuts irlandeses es reuniren ahir per assistir a la xerrada sobre el conflicte d’aquest país. Els ponents explicaren la situació política que viuen a casa seva i el pas que va fer el seu partit en deixar els bel·licismes i recuperar la pau. Aquest acte va simbolitzar la…\nEl proper dia 9 de setembre tindrà lloc a Blanes la 1a Diada per l’ Autodeterminació dels Pobles, aquesta Diada neix amb l’ esperit d’instaurar a la Vila de Blanes una festa anual dirigida a tot el jovent, just després del període de vacances, per reclamar el dret a l’ autodeterminació dels pobles, siguin d’ on siguin, ja sigui el poble Palestí, el poble Saharaui, el poble Gallec, el poble Basc o el poble Català. Aquesta es presenta com una Diada reivindicativa, per promoure la Cultura catalana i amb un seguit d’actes que es durant a terme pel centre de…\n- A partir de 2/4 de 5 de la tarda i en el segon pis de la Casa del Poble de Blanes i fins a les 7 del vespre, II edició de “Carda-li uns gols a Espanya”. Consisteix que per 1€, es puguin realitzar partits Catalunya- Espanya amb el videojoc “Pro Evolution Soccer 5”, i on el que aconsegueixi guanyar a Espanya per una major diferencia de Gols optarà a un premi valorat en 60€. - A les 6 de la tarda, i al primer pis de la Casa del Poble, Xerrada sobre els tràmits cap a l’oficialitat Internacional de…\nLA LLUITA JUVENIL CONTINUA, AVANCEM CAP A LA INDEPENDÈNCIARecull dels actes celebrats arreu del territori en motiu de la Diada Nacional de Catalunya Homenatge al Roser de les JERC-PonentLes Joventuts d’ Esquerra Republicana de Catalunya de Ponent, han fet aquest diumenge, i per cinquè any consecutiu, la seva ofrena floral a l’edifici del Roser de Lleida en homenatge als lleidatans caiguts el 1707 en el setge de Lleida. Com ja és tradició, les JERC-Ponent s’han sumat a la celebració de la diada nacional de Catalunya amb aquest acte que vol recordar tots els lleidatans i lleidatanes que van donar la…\nDavid Pujol, cap de llista de les JERC per Girona\nEl portaveu de la Federaci¨® de les Comarques Gironines de les JERC, David Pujol, va ser elegit el passat dissabte al consell nacional de les JERC com a cap de llista territorial de la demarcaci¨® de Girona. David Pujol va ser elegit per la Federaci¨® de les comarques gironines el passat dijous en un comit¨¨ regional obert a la milit¨¤ncia i amb la participaci¨® del portaveu del ripoll¨¨s. Seguidament, dissabte va ser ratificat per el Consell Nacional de les JERC. A partir d¡äara, les JERC inicien el proc¨¦s de campanya electoral que, des de les comarques gironines, es treballar¨¤ intensament…\nEspai Fundació Cultura, creant nous espais a l'Acampada Jove\nEnguany l'Acampada Jove 2006 ha apostat fortament per la creació de nous espais de llibertat per a totes les persones assistents al festival. Així, doncs, trobem dins la Carpa Cultura l'Espai Fundació Cultura, on al llarg de tot el dijous dia 13 es poden trobar tallers, xerrades, debats i a la tarda es pot gaudir d'un inici de festa amb diversos concerts que duren fins ben entrat el vespre.\nL'Espai Fundació Cultura és un espai on les persones assistents a l'Acampada Jove gaudiran d'un espai on podran descobrir la cultura catalana, de Salses fins a Guardamar i de Fraga a Maó. Tots els actes i tallers i totes les xerrades durant el dijous dia 13 estaran enfocades cap a la nostra cultura. A la tarda, l'Espai Fundació Cultura ofereix concerts amb el grup de la terra ferma The Companys; els Owix, que presenten el seu tercer àlbum Bullirà el mar, i un grup novell de Sant Celoni.


La Fòrmula 1 (Montmeló). El Paddock ~ km369 | Viatges, rutes i llocs a descobrir pel món\nLa Fòrmula 1 (Montmeló). El Paddock\n13:20 Catalunya , Comarques de Barcelona , Fòrmula 1 , Vallès Oriental No comments\nEl paddock i boxes estan ordenats d'acord amb la classificació del mundial de constructors de l'any anterior. Així, tenim primer el del propi Ferrari, seguit per BMW i Renault... i l'últim de tots el de McLaren, degut a desclassificació que varen tindre a causa d'unes irregularitats durant l'any 2007.\nLa planta baixa del motorhome de Ferrari, serveix com a lloc de trobada i una àrea de conferència de premsa. La planta superior està reservada pels invitats de l'equip i VIPS. També disposa d'un terrat, que ofereix una vista de 360º.\nA continuació ve el de l'equip BMW-Sauber, un dels més funcionals i originals. Combina el tradicional estil d'un motorhome amb una estructura més moderna. L'àrea central es envoltada per dos motorhomes de més d'una planta. Al centre, una àrea de menjador, i tot el conjunt està cobert amb una lona.\nDesprés tenim el de l'equip ING-Renault, dissenyat amb el tradicional estil de dos motorhomes un al costat de l'altra, units en el centre per una estructura amb un sostre i parets. L'àrea central és un menjador i una àrea de conferència de premsa i els dos motorhomes serveix com a àrea per l'equip comercial, els directors i els pilots.\nL'equip de Williams ha perdut gran part del pressopost que tenia anys anteriors. El seu motorhome està dissenyat sobre la base tradicional de dos autocaravanes amb oficines, unides al centre per una àrea de menjador on l'equip menja i s'organitzen conferències de premsa, relacions amb patrocinadors i altres assumptes de negoci.\nLa infraestructura de Toyota segueix l'estil tradicional: els motorhomes són oficines pels pilots i staff, mentre que la part central és una àrea de menjador i d'acolliment on poder fer entrevistes amb els mitjans de comunicació.\nEl Red Bull Energy Station disposa de la infraestructura amb més superfície de tots els equips. Està format pels motorhomes dels equips de Red Bull i de Toro Rosso. Té tres pisos d'alçada i disposa de diferents bars, menjadors i terrasses. Està dissenyat amb el mateix estil de llocs d'acollida on Red Bull es patrocinador.\nEl motorhome d'Honda Racing F1 Team s'ha transformat en un espai més conscient ambientalment que els anys anteriors, d'acord amb el seu patrocinador. Disposa de dos àrees de menjador, per a menjar en qualsevol de les parts de la zona central. Als costats, dues autocaravanes.\nPer últim, tenim el de l'equip McLaren Mercedes, el més espectacular i avançat tecnològicament dels motorhomes existents en el paddock. Construït en tres plantes, es necesita dos dies per a montar-ho i 12 camions per a transportar-ho. Amb una estructura que arriba fins els 13 metres d'alçada, està forrada de psicodèlics miralls, és un extracte de la seu vanguardista de Paragon (seu de la escuderia situada en Woking i dissenyada per Norman Foster).\n▼ de maig ( 21 )\nBerlín (X): més coses a veure\nBerlín (IX): Del Tiergarten a la Postdamer Platz\nBerlín (VIII): Del mur a Spandau\nPotsdam (III): El Park Babelsberg\nPotsdam (II): el centre històric i Der Neuer Garte...\nPotsdam (I): Sanssouci\nBerlín (VII): El Museumsinsel\nBerlín (VI): Cap a l'Alexanderplatz\nBerlín (V): voltants de la Porta de Brandenburg\nBerlín (IV): La Friedrichstraße\nBerlín (III): El Schloss Charlottenburg\nBerlín (II): La Ku'damm i Charlottenburg\nBerlín (I): introducció\nGirona (III): la ciutat medieval\nGirona (II): monuments religiosos\nGirona (I): sobre el riu Onyar\nLa Fòrmula 1 (Montmeló). El pit lane i els entrena...\nLa Fòrmula 1 (Montmeló). Dins del circuit\nLa Fòrmula 1 (Montmeló). El Circuit de Catalunya\nNord d'Espanya (VI): Arriondas


Sport & Cook, pedagogia d'alimentació natural per esportistes un projecte de Vitam pleni - Vitam pleni\nSport & Cook, pedagogia d’alimentació natural per esportistes un projecte de Vitam pleni\nVitampleni ha creat el programa Sport & Cook, que amb el patrocini de Natursoy i la col·laboració de Outdooing, Haglöfs i Cebé es va estrenar el passat mes de setembre.\nEl programa pretén ser un recurs pels esportistes per ddonar idees sobre nous aliments i maneres de menjar-los per tal d’estar més sans i en conseqüència treure major rendiment del seiu cos per complir millor els reptes esportius marcats.\nHi haurà un capítol cada mes i es penjarà al canal youtube d’Sport & Cook. Els vídeos duraran entre 6 i 8 minuts i estaran sempre disponibles de manera gratuïta.\nEl programa sempre és amb un esportista professional convidat i consta de dues parts: part “sport” on convidat i presentadora passenuna estona practicant esport i en una conversa l’esportista dona un consell sobre alimentació esportiva. La part “cook” on els dos protagonistes van a una cuina a elaborar la recepta escollida i on es destaca un aliment per les seves propietats.\nSport & Cook té la seva web, i comptes a les xarxes socials: twitter, facebook i Instagram.\nEsperem que la iniciativa sigui un èxit de difusión, i realmente puguem inspirar a molts esportistes a alimentar-se de manera natural i saludable.\nAquí us deixem l’enllaç del vídeo presentació del programa: Presentació Sport & Cook


Matí infantil – La Festa dels Gegants\nEncara no coneixes el Martí i la Dolça, els Gegants de la Verneda – Sant Martí?\nDoncs el proper diumenge 21 no et perdis la Festa dels Gegants!\nTindrem activitats i jocs per a tots els nens i nenes i, com no, veurem els Gegants ballar!\nEns trobem el diumenge dia 21 d’abril a les 11:30 davant del Centre Cívic Sant Martí (C/ Selva de Mar, 215)\nL’activitat és gratuïta i la organitzen la Colla Gegantera de la Verneda – Sant Martí amb la col·laboració del Centre Cívic Sant Martí\nMatí infanti amb titelles i gegants!\nAquest diumenge us espera un matí de diversió de totes les mides i per a totes les edats. Per començar tindrem activitats organitzades per la Colla Gegantera de la Verneda – Sant Martí i tot seguit l’espectacle ZooBand de titelles a càrrec de la Companyia 3/4 de 15. Us ho perdreu?\nQuan: diumenge 10 de març a les 11h\nOn: Davant del Centre Cívic Sant Martí (C/ Selva de Mar 215)\nL’activitat és gratuïta, us hi esperem!!!\nLes gegantones de la Verneda, la Cristi i l’àvia Martina, a les Festes de Santa Eulàlia\nAquest cap de setmana la ciutat de Barcelona celebra la seva Festa Major Petita, La Laia 2013.\nEl dissabte a la tarda es farà una cercavila gegantera molt especial perquè hi participaran tots els Gegantons i gegantones de la ciutat. És una cercavila especial per nens i nenes i on esperem que us ho passeu d’allò més bé.\nA la Verneda també tenim dos gegantons, en concret la gegantona Cristi i la gegantona àvia Martina que també hi participaran. Voleu acompanyar-nos? Us agradaria portar les nostres gegantones? Veniu a provar-ho i a veure una festa molt especial!!\nRecordeu: dissabte 16 de febrer, a les 16h a la Pl. Sant Jaume\nGrup de percussió de la Colla Gegantera de la Verneda – Sant Martí\nT’agradaria tocar el timbal i formar part de la percussió de la Colla Gegantera de la Verneda – Sant Martí?\nSi la resposta és que si, ara estàs de sort perquè estem buscant gent que vulgui formar un grup de percussió.\nEl dia d’assaig serà els dimarts de 19:30 a 21:30.\nL’activitat serà en si serà gratuïta, tot i que s’acordarà amb les persones participants una quota mínima per a poder realitzar el manteniment dels instruments musicals.\nL’activitat va dirigida a tots els públics, grans i petits. Això si, tots els menors d’edat (menys de 18 anys) hauran de portar una autorització dels pares i els menors de 14 anys caldrà que vinguin acompanyats d’un adult que se’n responsabilitzi.\nSi estàs interessat o interessada en aquesta activitat pots venir el proper dimarts 19 de febrer a les 19:30 a la reunió informativa que farem.\nEl lloc: Espai Social de la Verneda (C/ Treball, 213 – Antic Club Sant Jordi de la Caixa Catalunya)\nUs hi esperem!!+\nUn nou matí infantil de Gegants i màgia\nPetits i petites, amic i amigues….\nUn nou matí infantil s’apropa ple de màgia i diversió. Això serà el proper diumenge dia 27 al Centre Cívic Sant Martí (C/ Selva de Mar, 215).\nL’acte començarà a les 11h. amb activitats infantils organitzades per la Colla Gegantera de la Verneda – Sant Martí. A les 12h. podrem gaudir de la màgia del MAG ATXIS.\nL’acte l’organitzen el Centre Cívic Sant Martí i la Colla Gegantera de la Verneda -Sant Martí i és gratuït i apte per a tots els públics\nJa tenim aquí l’any 2013 que desitgem que es presenti molt millor que el 2012. I amb el nou any arriben els Reis Mags d’Orient que, un cop més, porten molts regals per a tots els nens i nenes que s’han portat bé durant tot l’any.\nAl barri de la Verneda – Sant Martí els hi volem donar la benvinguda com es mereixen, per això esperem que tots els nens i nenes, pares, mares, avis i àvies i tothom qui vulgui, vingui a la Cavalcada dels Reis Mags d’Orient que farem el dia 5 de gener a la tarda.\nLa cavalcada començarà a la Plaça del Fòrum a les 17h, i seguirem el següent recorregut:\nFòrum – Rambla Prim – C/Binèfar – Rambla Guipúscoa – C/ Selva de Mar – C/ Perú – Pl. Puigcerdà\nVine a fer cagar el tió amb la Colla Gegantera de la Verneda – Sant Martí\nEl proper diumenge 16 de desembre al Centre Cívic de Sant Martí.\nD’11h a 12h farem activitats diverses per als nens i nenes i a les 12h hi haurà un espectacle a càrrec del pallasso Camilo Clown.\nOrganitzen, la Colla Gegantera de la Verneda – Sant Martí i el Centre Cívic Sant Martí\nVI Campionat de futbolí\nUn any més, la Colla Gegantera de la Verneda – Sant Martí, conjuntament amb el Casal Infantil de Sant Martí, organitzem el campionat de futbolí. Aquest any tenim dos premis, un pernil pel primer classificat de la primera categoria i un xoriço pel primer classificat de la segona categoria.\nEl campionat serà el proper divendres dia 16 a les 20h, al C/ Selva de Mar, 215\nLes places són limitades així que no ho dubteu, apunteu-vos!!\n– Bar Minda (Centre Cívic)\n– per mail a: colla@gegantsverneda.org\nRecordeu que els equips són de dos persones.\nFesta Major 2012 – Cercavila de Gegants i capgrossos a la Verneda – Sant Martí\nEl proper dissabte 10 de novembre us esperem a tots i totes a la gran Cercavila de Gegants i capgrossos que farem pels carrers de la Verneda – Sant Martí.\nSi voleu venir, ens trobarem a les 11h a la Rambleta de Selva de Mar. Allí podreu fer el vostre propi capgròs per acompanyar els gegants durant la cercavila de Festa Major i també us oferirem una xocolata desfeta per escalfar motors.\nA les 12h sortirem de la Rambleta de Selva de Mar, seguirem per la Rambla Guipúscoa fins al C/ Dr. Zamenhof on visitarem l’AVV Provençals de la Verneda que ens oferiran un regal. Seguirem pel C/ Huelva, C/ Treball, C/ Menorca, C/ Selva de Mar on farem un ball final amb tots els gegants i capgrossos.\nLa Cercavila està organitzada per la Colla Gegantera de la Verneda – Sant Martí i hi participen el grup de gralles Quilafa la Gralla, les AMPAs de les escoles de la Verneda- Sant Martí i el Casal Residència de la Verneda.\nAh! I no us oblideu de portar el vostre capgròs. Si encara no l’heu fet aquí trobareu alguns exemples per fer-lo a casa vostra\nSi voleu més informació sobre la Festa Major de la Verneda – Sant Martí, clique aquí\nFes el teu capgròs i participa a la Festa Major de la Verneda – Sant Martí\nVols fer el teu propi capgròs? Apunta’t al taller!\nLa Colla Gegantera de la Verneda – Sant Martí organitza un taller de capgrossos amb l’objectiu que tots els nens i nenes que ho vulguin puguin tenir el seu propi capgròs.\nTots els qui facin el seu capgròs podran venir al cercavila de Festa Major del barri de Sant Martí de Provençals a desfilar amb els gegants i d’altres entitats del barri. La cercavila serà el dia 10 de novembre al matí.\nQue cal fer per venir al taller:\n1) El taller es farà el dia 28 d’octubre de 10:00 a 13:30 al Centre Cívic Sant Martí, al C/ Selva de Mar 215.\n2) Cal inscriure’s al mail colla@gegantsverneda.org, indicant nombre d’adults i de nens\n3) Cal portar una capsa de cartró de la mida correcta per al nen o nena\n4) Cal venir acompanyat d’un adult\nEl taller és gratuït i es facilitaran els materials necessaris (pintura, cola, etc…).\nEn el següent enllaç podeu trobar alguns exemples de capgrossos d’anys anteriors


TAC12 TV - No podem abaixar la guàrdia\nCalma tensa perquè mentre la corba del present tendeix a perdre força, les conegudes com a risc de rebrot i velocitat de transmissió, el volum d'atesos per coronavirus i especialment la xifra de pacients crítics és encara molt alta. Cert és que ni el total de pacients a planta ni el de malalts a l'UCI s'acosta als pics de les anteriors onades.\nPer exemple, a principis d'any els centres del territori van arribar a atendre una trentena més de crítics que avui mateix i quatre vegades més de malalts a planta. El gran responsable del canvi és la vacuna, predominant entre la majoria dels sectors poblacionals de risc, els qui van protagonitzar els episodis més delicats de contagi.\nDes de Salut al Camp de Tarragona, en qualsevol cas, es mostren prudents perquè ens acostem a un horitzó fins ara inexistent: conviure amb la pandèmia sense estat d'alarma, amb menys restriccions i també sense aplanar del tot les corbes tal com va succeir l'estiu anterior.\nLes mesures de control individual i col·lectiu s'han de conservar tant com sigui possible; en cas contrari, el panorama sanitari al Camp de Tarragona podria empitjorar gairebé d'un dia per l'altre.\nMentrestant, ja s'ha obert la campanya de vacunació destinada a persones nascudes entre els anys 1962 i 1971. S'enviaran progressivament SMS de convocatòria començant per les persones de més edat. També es pot concertar cita a través del portal vacunacovidsalut.cat.\nMés en aquesta secció: « Gairebé 75.000 immunes El sector turístic es mostra optimista de cara a l'inici d'estiu »


BAVIERA ROMÀNTICA I OKTOBERFEST | Circuit | Viatges Mestres\nBAVIERA ROMÀNTICA I OKTOBERFEST\nCircuit en grup “Baviera Romàntica”\nAutocar: 9 dies – del 4 al 12 d’octubre\nAvió: 7 dies – del 5 al 11 d’octubre\n– Hotels 3*** i 4****\n– Guia acompanyant i guies locals\n– Entrades de pagament: Sala Daurada i Fuggerei a Augsburg, Torre Olímpica i Festa de la Cervesa a Munic, Palau de Linderhof i Castell de Neuschwanstein.\n– El preu total del viatge haurà d’estar completament abonat tres setmanes abans de la sortida.\n– Per tal de garantir la reserva s’abonarà el 30 % de l’import total.\nAutocar: 9 dies / Avió: 7 dies\nAutocar: Persona en doble: 1795 €- Suplement hab. individual: 250 € /// Avió: Persona en doble: 1876 €- Suplement hab. individual: 195 € /// Assegurança opcional de cancel·lació: 45 €\nDIA 04.- TERMINALS – MONTELIMAR - BESANÇON\nEn Autocar: Sortida de les nostres terminals en direcció a la Jonquera, el Rosselló i la Vall del Roine fins arribar a Montelimar. Dinar. A la tarda seguirem cap al nord fins arribar a Besançon. Acomodació a l’hotel, sopar i allotjament.\nDIA 05.- BESANÇON – NAIXEMENT DEL DANUBI - ULM\nEsmorzar i sortida cap a Mulhouse. Creuarem el Rhin i entrarem a Alemanya. Arribarem a Freiburg, capital de la Selva Negra. Ens endisarem en aquesta frondosa i famosa regió fins a Donaueschingen, on visitarem la Font del Danubi. Dinar. A la tarda seguirem cap a Baviera fins a Ulm. Acomodació a l’hotel, sopar i allotjament.\nDIA 06.- ULM - MUNIC I LA FESTA DE LA CERVESA- ULM\nEsmorzar i sortida per visitar Munic, capital de Baviera i tercera ciutat d’Alemanya. Primer pujarem a la Torre del Parc Olímpic per gaudir d’una magnífica vista de la ciutat i els seus voltants. Després farem una visita panoràmica de Munic passat pel barri de Schwabing, l’Arc de Triomf, la Konigsplatz, l’Avinguda dels Museus, el monument de l’Àngel, el Parlament, etc. Un cop al centre farem una visita a peu. Dinar i temps lliure per arribar-nos fins la Theresienwiese, ell lloc on es celebra la Festa de la Cervesa. Ens estarem una bona estona fins l’hora de tornar a l’hotel. Sopar i allotjament.\nDIA 07.- ULM – RUTA ROMÀNTICA – ULM\nEsmorzar i visita d’Ulm, preciosa ciutat banyada pel Danubi. Passejarem pel seu barri de pescadors, amb cases de fusta entramada. Seguirem amb l’Ajuntament, on veurem un escut amb les 4 barres i el nom Catalonia. Acabarem la visita amb la seva catedral, la torre més alta de la cristiandat amb 161 metres. En acabar, sortida cap a la Ruta Romàntica, carretera que discorre per poblacions històriques encisadores. Arribarem a Rothenburg ob der Tuber, on es produeix un vi excel·lent. Visita, temps lliure i dinar. A la tarda seguirem fins a Dinkelsbuhl. Hi farem un passeig que ens portarà a conèixer els seus carrers i admirar les seves cases. Temps lliure i retorn a l’hotel. Sopar i allotjament.\nDIA 08.- ULM – AUGSBURG – LANDSBERG AM LECH – FUSSEN\nEsmorzar i sortida fins a Augsburg, la tercera ciutat de Baviera. Visita de la ciutat amb un atractiu nucli antic on visitarem la magnífica Sala Daurada de l’Ajuntament, autèntica joia del Renaixement, i el Fuggerei, un recinte tancat de casetes per a gent necessitada fundat a principis del s.XVI pel banquer Jakob Fugger el Ric. Temps lliure i dinar. A la tarda seguirem fins a Landsberg am Lech, atractiva ciutat de la Ruta Romàntica que conserva gairebé intacte el seu centre històric emmurallat. Visita, temps lliure i continuació fins a Fussen, al peu dels Alps de Baviera. Acomodació a l’hotel, sopar i allotjament.\nEsmorzar i sortida cap Garmisch-Partenkirchen, on cada primer de gener té lloc la famosa competició de salts d’esquí. Farem una parada en el famós trampolí Olímpic i visitarem Partenkirchen, població coneguda per les seves façanes pintades. Opcionalment es podrà pujar en telefèric a l’Alpspix, espectacular mirador a 1000 mts. d’altura amb magnífiques vistes de Baviera. Dinar. A la tarda visita d’ Oberammergau, un preciós poble famós pels seus artesans de la fusta i les seves cases pintades. De tornada a l’hotel pararem a Weis per visitar la seva església, obra mestra del rococó al Patrimoni Mundial. Sopar i allotjament.\nDIA 10.- FUSSEN –– EL PALAU LINDERHOF – CASTELL DE NEUSCHWANSTEIN – FUSSEN\nEsmorzar i sortida fins al fantàstic Castell de Neuchswanstein. Dinar i visita guiada del castell, amb la que coneixerem la història de Lluis II i gaudirem d’unes magnífiques vistes. Dinar i continuació per la bucòlica carretera de muntanya per la que arribarem a un preciós llac tirolès, el Plansee, i ens portarà a Linderhof on visitarem el petit palau rococó que el rei Lluis II, el rei Boig, va fer construir en un paratge realment idíl·lic. En acabar, retorn a l’hotel, sopar i allotjament\nEn Autocar: Esmorzar i sortida cap al Llac Constança i la frontera Suïssa. Vorejarem Zúric i arribarem a Wangen an der Aare, bonica població a la vora del riu Aar, que creuarem per un curiós pont de fusta. Dinar. A la tarda seguirem cap a Berna, Ginebra i la regió de Savoia fins arribar a Grenoble. Acomodació a l’hotel, sopar i allotjament.\nEn Avió: Esmorzar i sortida cap al Llac Constança i la frontera Suïssa. Vorejarem Zúric i arribarem a Wangen an der Aare, bonica població a la vora del riu Aar, que creuarem per un curiós pont de fusta. Dinar. A la tarda seguirem cap a Berna, Lausana i Ginebra. Arribada a l’aeroport, tràmits de facturació i embarcament en el vol destinació Barcelona. Arribada i trasllat a les nostres terminals.\nDIA 12.- GRENOBLE – FIGUERES – TERMINALS\nEsmorzar i sortida per la vall del Roine i el Rosselló fins arribar a Figueres. Dinar de comiat en un acreditat restaurant. En acabar, continuació fins a les nostres terminals.


Sicilians i desculats | La Paella Rusa\nPortada / Corrupción / Sicilians i desculats\nPosted on 31 mayo, 2012 by Arròs a banda in Corrupción, Cultura, Elecciones Municipales 2011, La Paella Rusa con 6 comentarios\nDedicat a Ton Vilalta, cronista oficial de les Itàlies\nSóc de la creença ferma de que l’únic que separa el País Valencià de Nàpols, Sicília o Sardenya en termes sociològics són unes quantes derrotes militars. La Corona espanyola fou capaç de derrotar en una sèrie de guerres civils (les Germanies, la Guerra de Successió o les Guerres Carlines) diferents coalicions d’interessos contraris a la centralització. Encara així, i com indica l’última crisi, l’estat modern a la manera centreeuropea presenta diversos problemes per enfonsar l’arrel en terres valencianes. Vingué la industrialització de la tierra de las flores de la luz y de la Ford, després la rajola; diners, torrons, immigració, fons europeus i màfies. Però poques coses han canviat. Els clans i les guerres de famílies, el clientelisme, l’omertà. No es maten perquè fa lleig, però en algun cas com el de l’alcalde de Polop o la guerra civil de la dreta pegolina, còctels molotov en rastellera, s’han arribat a perdre les formes.\nXàbia-Corleone. Anys 70.\nEl meu poble, Xàbia, és una ampliació a gran escala d’aquests fenòmens: en ple segle XXI, els hereus i protegits de les grans fortunes del passat continuen jugant a titelles en la política local; al costat d’ells, hòmens nousque feren fortuna a la construcció en les successives èpoques de boom i que han capejat les crisis; i finalment els grans clans de tota la vida, emprenedors i botiguers, coalicions de cosins buscant deixar la seua empremta. S’hi creuen grans constructores vingudes des de fora, grups de pressió com l’Opus Dei i la silenciosa influència dels il·lustres residents d’estiu i caps de setmana, amb amistats i interessos creuats. Res a envejar a Il Gattopardo o El Padrino: no cal eixir de casa per trobar grans intrigues i emocions fortes. I, gairebé paral·lela en el temps a la carrera política de Silvio Berlusconi trobem a Juan Moragues, indiscutible protagonista de la política xabienca de les dues darreres dècades.\nJuan Moragues, líder d'una generació\nFa un any i poc vos explicava en esta mateixa Paella el panorama a grans trets del centre-dreta local i les seues particularitats, a propòsit de l’arribada en paracaigudes de José Juan Castelló “Jota”. Un candidat triat pel carrer Quart com a solució d’urgència, amb l’exconsellera Alicia de Miguel de supernanny per ajudar-lo i sobretot vigilar-lo de prop. Tot i que Jota va mantenir els resultats anteriors, traure 5 regidors sobre 21, quan amb els vots autonòmics en tindrien gairebé 13 continua sent un fracàs contundent. Sobretot quan dues escissions del PP -Xàbia Democràtica, XD, i Ciudadanos por Jávea- governen a l’Ajuntament en coalició amb el PSOE. Els de XD, a més, tocant mamella de la bona: tindre Hisenda i sobretot Urbanisme en plena elaboració del PGOU és una perla en dolç que la realitat nega als castissos i resignats militants del PP. Fora de l’Ajuntament fa fred. I amb tan pocs càrrecs a repartir i una base social tan ampla les esquerdes són inevitables.\nD’un costat hi ha els de tota la vida. Aquells conservadors pròpiament entesos, fervorosament catòlics i practicants, que passaren la travessia del desert dels 80 amb Alianza Popular, els anys de l’absoluta marginalitat, atès que el govern municipal sacrificava xiquets al Déu del formigó amb un entusiasme asteca. En això que aparegué Moragues, una força de la naturalesa. Empleat de la secció bancària de la cooperativa agrària -amb els principals prohoms del poble al consell rector i que féu fallida entre greus sospites de corrupció i llatrocini- va prosperar mercès als crèdits barats que l’entitat concedia als seus empleats. Després de passar per diversos negocis acabà recalant a la construcció, on va tenir un èxit contundent. El seu èxit en el sector immobiliari li donà el capital -monetari i polític- que necessitava. Prengué el PP a l’assalt: els seus vincles familiars, la seua clientela i l’amistat amb la patronal de la construcció el portaren a la victòria. Comerciant, constructor, viatger, fester, playboy, colombaire: la seua vida i miracles mereixen un biopic com aquell Il Divo, de Sorrentino que tan bé retratara a Giulio Andreotti: però no tenim temps per tot.\nPerò les mateixes claus que conduïren el PP de Xàbia a la seua primera victòria electoral en 1991 es traduïren també en un desgast imparable: cada legislatura amb Juan Moragues al front del partit coincidí poc dalt o baix amb una escissió. Primer fou el seu adversari polític, Eduardo Monfort, cap de llista d’AP en 1987 i desplaçat del partit, marxà al CDS per liderar-lo fins a l’actualitat. Part de l’electorat conservador moderat marxà amb ell. El pacte fàustic -ja finat- amb el Bloc li permeté governar Xàbia una legislatura i mitja. Però la vella guàrdia del PP i Moragues no s’acabaven de fer tampoc: les seues formes de nou ric,, impetuós i personalista, no acabaven d’agradar.\nEls conflictes entre nous i vells no pararen de sorgir. En 1999 arribaren a escindir-se i Moragues es presentà al capdavant d’Unió Valenciana per guanyar les eleccions. La vella guàrdia s’alià amb tots els altres partits i féu Monfort alcalde per tal d’evitar Moragues. Al remat, el trairen i tornaren amb ell. Poques bromes. Amb la rajola no s’hi juga. Tanmateix, tot i oferir-li el retorn al partit mare -que consumaria en 2003- Moragues conservaria en Unió Valenciana un partit crossa format pels seus més íntims amics. Amb el nom de Ciudadanos por Jávea, oscil·len sempre entre un i dos regidors i comparteixen els nobles principis de Coalición Canaria de pacte a qualsevol preu. Segona escissió.\nJuan Moragues declara inaugurada esta escissió\nLa tercera escissió toca un pal d’actualitat. Al darrer congrés no-tan-a-la-búlgara del PPCV “Jota” va presentar una esmena a la ponència a favor del reconeixement i la integració dels residents estrangers que ha alçat ampolles al PP local: no els poden veure. També en això fou pioner el PP de Xàbia. En 2003 Moragues incorporà, com a novetat en la seua llista integradora entre els seus amics i les velles glòries, alguns residents europeus. Bé, la més famosa d’elles- Ana Vasbinder, llavors regidora de Cultura famosa pels seus dispendis en xampany- en realitat era peruana casada amb un neerlandès, però tant se val. Al final de la legislatura, i pels odis covats en el govern municipal, Vasbinder i els britànics Amanda Dean i Tony Cabban (aquest últim procedent del partit independent GIX i obligat a dimitir després d’assegurar en un diari britànic que la seua experiència en el Congo l’ajudà a entendre la política espanyola) s’escindien del partit per fundar Nueva Jávea.\nMiguel Savall estudia sobre plànol on instal·lar la propera fàbrica de ciment sense llicència\nLa -fins al moment- darrera i quarta escissió concerneix als equilibris interns de la vella guàrdia. En 2007, ja perdut el control de l’Ajuntament i cremada la carta guiri Moragues va apostar per carregar-se el sector més hostil de la vella guàrdia. L’oposició interna havia decrescut per la integració d’un clàssic- Miguel Savall, emprenedor del sector dels materials de construcció amb una fàbrica il·legal i facturador de generosos sobre-costos a l’Ajuntament– però encara seguia vigent. El notori- i enèsim- canvi de jaqueta de Moragues, abandonant el zaplanisme en favor del campsisme no va sentar bé a alguns. Pepa Fuster, regidora famosa pel seu suport entusiasta al port esportiu i per la misteriosa col·locació de dues de les seues filles com a funcionàries municipals, va quedar apartada de les llistes. Conegudes eren les seues relacions amb Juan Crisóstomo Pachanca, candidat d’AP en 1979 i amb la seua empresa sanitària, a la qual atorgà sucosos contractes quan era regidora.\nLa història és divertida. Juan Crisóstomo Pachanca, president durant 10 anys de la secció local de la Creu Roja, abandonà la presidència de l’entitat després que una auditoria detectara greus irregularitats comptables i desviament de diners. El substituiria al càrrec una moraguista entusiasta, Toñi Sebastià, de qui després parlarem. Dirigí una fundació assistencial municipal que gestionava sucosos fons, que hagué de ser dissolta després de ser considerada il·legal. Després fundà una associació d’ambulàncies, Amigos Europeos de Jávea S.A., que lloga vehicles i embarcacions a SOS Ambulancias de Jávea S.L, una mercantil a tal efecte. A part, impartien cursos de socorrisme sense homologació de la Generalitat o administraven la piscina municipal de Benitatxell, governat llavors pel PP. Doncs bé, l’entitat del zaplanista Pachanca rebia 72.000 euros anuals pel contracte sanitari… i 78.000 euros en hores extres. Un bon negoci al remat, amb sobrecostos de més del 100%.\nPachanca meets Rajoy. Un encontre planetari\nAllò no durà per sempre. El canvi de govern municipal comportà una rescissió del contracte: a part dels escandalosos sobre-costos, l’associació suposadament benèfica de Pachanca tenia pendent una denúncia per denegació d’auxili que va alçar una forta alarma social. Els Amigos Europeos es negaren a enviar una ambulància a un home que patia un infart perquè no era soci de l’associació, i l’home va morir. A partir de 2007, ja sense accés als contractes de la mamella pública i amb Pepa Fuster fora del consistori, els dos partners pensaren en disputar a Moragues el control intern del partit en unes primàries. Que acabaren com vaig explicar l’any passat: amb una victòria de Moragues in extremis.\nEl gran mèrit de Jota ha estat, fins al moment, reunir a tota la vella guàrdia del partit- de tots els sectors- en la seua contra. Dos aspectes principals suscitaren la seua alarma: primer, que Jota en ser un paracaigudista, no té relació amb cap de les famílies tradicionals i no els hi deu res; la segona, que precisament per això no té vincles amb cap constructora ni empastre urbanístic anterior. La gestió urbanística anterior havia estat des de sempre un formidable ciment d’unió.\nPer això mateix, el principal tema en l’agenda dels principals prohoms xabiencs, rescatar el sector de la construcció dels seus desastres, no està en la de Jota. Al llarg de 30 anys, els Ajuntaments promoguts per Moragues i acòlits- i el PSOE, clar- aprovaren la construcció de diverses urbanitzacions amb llicències dubtoses. En alguns casos, les immobiliàries responsables fugiren a la carrera deixant parcel·les en situació il·legal, sense accés a alguns serveis bàsics, sense sistemes decents de recollida de pluvials… i amb una fiança com a assegurança ridícula. Amb avals dipositats a finals dels 80 d’1 milió o 2 de pessetes i després de dècades de desídia no es pot fer res. I els qui han pagat la factura han estat els residents estrangers, mancats de serveis bàsics i a qui l’Ajuntament no pot donar una solució.\nUn dels principals factòtums en desastres urbanístics ha estat Pepe Ribes responsable de la immobiliària La Nao. La zona de la platja on tenen la seua seu, coneguda com a Jávea Park, ja és un exemple de construcció desastrosa per la seua part, coneguda com el Bronx de Xàbia. Germà d’un alt càrrec de l’Opus Dei, agafat de la ferma mà de Moragues ha perpetrat espantades urbanístiques d’altura i viu a la vora de la declaració de fallida. I el seu advocat de confiança, encarregat de la gestió de comunitats de propietaris i altres afers de l’empresa, s’anomena Óscar Antón.\nProcedent de València ciutat, engominat i habitual de la tertúlia ultradretana i episcopal de 13-TV, Óscar hauria estat ja fa anys el candidat del PP de Xàbia si no fos pel terrible pecat de ser foraster. Encara avui les eleccions es guanyen entre poques famílies, a Óscar poden votar-lo els residents europeus- a qui promet, a part d’integració, una solució als seus problemes urbanístics via rescat municipal, que, de retruc, salve el cul a les constructores- però rarament els xabiencs de raça i pedigree i cognom castís. Continua sent un poble. Tampoc l’amistat de Juan Bover- hereu de la fortuna dels Bolufer i responsable autonòmic de turisme imputat en el cas Gürtel, li serveix de massa.\nPere Sapena, el seu company de partit i regidor d’Urbanisme, té un expedient brillant en esta porta giratòria de política, negocis i franca amistat amb les constructores i les grans fortunes. Ex-arquitecte municipal de Pego acusat d’irregularitats urbanístiques per adjudicar contractes a dit a la seua dona en l’elaboració del PGOU treballà molts anys colze a colze amb el polèmic Carlos Pascual, Barret, ara a la presó, i conegut home de palla dels constructors locals i del senyoret Alfredo Gómez-Torres, el Pasiego, amic del Rei i noble de la família Trénor. El currículum de Pere sembla, doncs, també adequat per a esta noble tasca.\nLes diferents faccions històriques dels emprenedors Savall, Moragues i Pachanca, a més del sector ultracentrista dels joves- el líder dels quals és amic personal d’Antón-, sembla entusiasmat amb què Óscar agafe les regnes i els torne l’entusiasme, el lideratge i l’accés a contractes públics en una època tan dolenta de sequera. Tant fan els condicionants ideològics. Però a la direcció de València no ho veuen tan clar, en tant que Antón és del clan de Cotino i destacat campsista fins i tot després de defenestrat aquest. Pepe Ciscar, nou factòtum del partit a qui Jota s’ha sabut arrimar amb encert, no permetrà que aquest encapçale el partit a Xàbia. A part de la confiança ferma en què l’escàndol del cadastre (la reducció de 7 ME en el pressupost municipal i la possible devolució al veïnat de gairebé 35 ME al veïnat) socarre viu a Antón a càrrec de la regidoria d’Hisenda.\nA part de tot, el PP xabienc no ho té fàcil per recuperar l’hegemonia en l’àmbit local. No compta ni tan sols amb els suports mediàtics habituals: el diari Las Provincias- únic periòdic que cobreix notícies locals a diari, mostra un suport entusiasta al PSOE de Jose Chulvi, contra la línia conservadora habitual del diari i ataque al PP de Xàbia en els darrers temps. Potser el fet que el marit de Concha Pastor, la responsable de Las Provincias de la Marina Alta, fos molts anys fotògraf al servei de Juan Moragues, pese en la seua línia política. Per a mostra, una notícia hagiogràfica sobre l’alcalde. Tant és la cosa, que la periodista que cobria Xàbia per al diari en la passada legislatura -i assot l’anterior equip de govern- ha acabat fent un Félix Monteira: és l’actual cap de premsa i comunicació de l’Ajuntament de Xàbia. Una altra d’eixes portes giratòries entre premsa i gabinets de comunicació. L’altra publicació local, la revista digital Xàbia al Dia, dona un suport entusiasta al partit amb qui comparteix sigles, XD, i en especial al seu líder Óscar Antón.\nPremsa independent, versió xabienca: Jose Chulvi, alcalde, Óscar Antón, Guiomar Ramírez, directora de Xàbia al Dia, i Juanlu Cardona.\nEl principal suport de Jota està en la directiva de València, i el seu actiu principal, no fer massa soroll. Tot i el benintencionat de les seues propostes, la voluntat de fer neteja al col·lectiu i exercir cert lideratge intern l’ha condemnat entre els regidors. Aquests, encapçalats per Toñi Sebastià- que assegurà que Jota era una sabata incòmoda que necessitava calçador-, acordaren rellevar-lo del càrrec de portaveu. Només un dels altres quatre li féu costat. Fins i tot el seu n.2 en les eleccions- conegut veterinari implicat en causes socials que afirmava públicament que anava amb el PP perquè li ho havien demanat primer- s’ha girat a favor dels adversaris interns. Però Jota va esgrimir la normativa del partit- centralista com pocs- per afirmar que els regidors no tenien potestat per fer-ho. Un tecnicisme va salvar el seu cap. Tenir el suport de la directiva de València és bo en aquestes qüestions.\nEn el drama sicilià desfermat al PP de Xàbia Jota té un paper difícil. Ara bé, en l’univers caïnita i fratricida de la dreta xabienca, el paper de supervivent pot no vindre-li malament: cada dia que segueix en el càrrec és ja una victòria. La inèrcia l’afavoreix. Arrimat a Pepe Císcar i Alberto Fabra, les mateixes claus que han consolidat al clon del germà de Rocío Jurado a la Generalitat poden deixar a Jota a càrrec del vaixell. La seua estratègia és callar, deixar que es socarren els altres i introduir gent nova en l’executiva local sense fer soroll. Només el temps parlarà: això sí: jupetí antibales i vigilar als cantons i en creuar el carrer. Que mai se sap.\nEtiquetas candidatos municipales PP, escissions, José Juan Castelló, JOta, Juan Moragues, modelo económico valenciano, Oscar Antón, Relaciones con la prensa, Sicilia, Xàbia\n6 thoughts on “Sicilians i desculats”\nCoentor 31 mayo, 2012 at 10:59\nArròs, l’expressió «Tierra de las flores, la luz y la Ford» d’on prové? Mon pare la sol gastar i pensava que era invenció seua.\nGiancarlo 31 mayo, 2012 at 23:13\nTu saps alló de Valencia………………..és la tierra de las flores, de la luz y del amor. Doncs afegis-li una marca de cotxes i ton pare té més raó que un sant.\nIndependència pel Portixol……….ara.\nCoentor 1 junio, 2012 at 10:26\nNo, si el doble-sentit l’entenc.\nPerò és una «expressió de la meua infantesa» i vull saber d’on ha eixit.\nsangonereta 31 mayo, 2012 at 19:38\nDe bona veritat: gran crònica, excel.lent descripció, ara mateix vaig a enviar-ho als meus amiguets de La Marina que es descollonaran vius en vore i llegir les coses que han intentat explicar-me durant anys. Gràcies!\nD. Bas 10 junio, 2012 at 18:50\nHa faltat en l’article parlar dels alts funcionaris d’este ajuntament que manen mes que molts politics, els d’ara i els d’abans, i que es dediquen, en conter de fer la seua faena, a fer politica.\njoansapena 8 julio, 2012 at 12:58\nBuen articulo pero con incorrecciones Pachanca jamas fué Presidente de Cruz Roja Javea (a Dios Gracias).\nJ J Castelló tienes el mérito de unir a todos contra el, por tonto, incompetente, desinformado, mal aconsejado, con una jefa de campaña despistada «tengo un proyecto» el cual jamas ha explicado, con una Alicia de Miguel desaparecida despues del estrepitoso fracaso de obtenerr los 5 concejales que tieen el Partido popular en Jávea, sin aportar nada. bueno si, una concejal acompañante bastante «lucidora»


El Barça, un peu i mig a quarts de final\nEl Barça pràcticament assegura la seva presència a quarts de final a la Champions League després de guanyar al Bayer Leverkusen per 1 a 3.\nAlexis ha sigut una peça molt important en el partit contra l’equip alemany, doncs ha marcat dos gols a la segona part, el primer gràcies a una bona assistència de Cesc i el segon de Messi. Ha estat precisament el crack argentí qui no ha perdonat i ha fet el tercer gol a pocs minuts que l’àrbitre xiulés el final del partit.\nMalgrat la victòria catalana ha estat un partit estrany, amb un control total del joc per part dels blaugrana, però amb moments puntuals d’explosió dels alemanys que malgrat no fer res en atac han generat sensació de d’intranquil•litat a l’afició.\nFins i tot s’ha pogut veure una imatge pràcticament inèdita en un partit de Champions: Xavi i Piqué han vist el partit des de la grada. El de Terrassa perquè “no està bé” i el defensa “per decisió tècnica”, la qual cosa no ha agradat gens a Piqué.\nSerà al Camp Nou, el proper 3 de març, on el Barça haurà de confirmar la seva presència a quarts de final de la competició.


El Quart s'emporta una valuosa victòria a Mataró - Diari de Girona\nAra ha d'afrontar un calendari exigent, començant amb la visita del Menorca la propera jornada\nredacción ddg 08.04.2018 | 07:33\nEl Quart Germans Cruz va aconseguir una treballada victòria a la pista del Mataró Parc Boet, en un partit en el que els de Carles Ribot van dominar des del primer minut. Tal com comentava el tècnic després del partit, «érem conscients que això s'acaba i que s'ha de guanyar sí o sí». El Quart es troba a la zona baixa de la taula i necessita escalar alguna posició per evitar veure's en alguna situació complicada. A més, ara ha d'afrontar un calendari bastant exigent, començant amb la visita del Menorca la propera jornada.\nEn el partit d'ahir, els gironins van sortir molt endollats i dos triples en els primers minuts va deixar el marcador amb un avantatge de sis punts favorable al Quart que van saber gestionar, fins al final del primer quart. Al segon el Mataró va intentar reaccionar, situant-se a cinc punts, però un canvi en la defensa visitant va permetre arribar al descans amb tretze punts d'avantatge.\nJa a la segona part, els de Ribot van aconseguir la seva màxima renda (20 punts), tot i que els locals van reaccionar fins a reduir-la a deu, però el Quart va saber jugar molt bé i va poder conservar els avantatges, sense posar-se nerviós i aconseguint sumar una victòria important que els permet seguir aspirant a escalar posicions.


A principis de setembre es va posar en marxa la campanya “Ara es pot donar automàticament d’alta al CEC”. Segons informa l’’Oficina Tècnica del CEC, arran de la modificació que la FEREDE ha fet del seu reglament, les entitats evangèliques que ho desitgin ja poden entrar directament a ser membres del Consell Evangèlic de Catalunya perquè si s’és membre de la FEREDE, també s’és membre del CEC.\nAixí, el CEC ha pres la iniciativa de simplificar el procediment administratiu per afavorir i agilitzar la tramitació de la documentació, treballant en coordinació amb la FEREDE. Només han de sol·licitar-ho.\nLes entitats interessades poden contactar amb l’Oficina del CEC (93 424 10 20 / administracio@consellevangelic.cat) per ampliar informació, fer consultes o demanar el model de sol·licitud per formalitzar l’ingrés.\nArran de la modificació que la FEREDE ha fet del seu reglament, ara les esglésies i organismes a ...


El Consell homenatja quatre «nins de la guerra» que viuen a Mallorca\nForen enviats a l'antiga URSS davant l'avanç de les tropes de Franco\nLa presidenta del Consell, Francina Armengol, homenatjà ahir en un acte emotiu quatre dels anomenats «nins de la guerra» que en l'actualitat viuen a Mallorca. Les famílies d'Eloína Rapp, Josetxu Domínguez, Carme Sarquella i Bibiana Herrero decidiren enviar-los a l'URSS en el moment en què, durant la Guerra Civil, els territoris on vivien caigueren a mans de les anomenades tropes «nacionals». Eloína, que és originària de Cantàbria, i Josetxu i Bibiana, que sóns bascs, foren embarcats el 1937 en contingents formats per altres infants procedents del nord de l'Estat espayol. Carme, que és de Banyoles, en canvi, va travessar la frontera amb els seus pares i de França passà a Rússia.\nTots quatre explicaren ahir a la presidenta del Consell les seves històries personals: la partida, l'estada i el retorn a «una Espanya que els mirava amb mals ulls». «Quan tornàrem -explica Carme Sarquella-, als anys cinquanta, a mi i al meu home ens feren casar per l'Església. Per això fou necessari assistir als cursos d'espiritualitat. Jo, ni me'n recordava, de les oracions! I hi havia gent que ens preguntava coses com: 'És veritat que a Rússia es mengen els infants?'».


Arriben els Premis Gastronòmics Tarragona, i en streaming!\nPremis Gastronòmics TarragonaPremis Gastronòmics Tarragona\nUna primera edició amb jornades carregades de cites gastronòmiques, showcookings i exhibicions de cocteleria de la mà de xefs amb estrella Michelin i Soles de Repsol\nTime Out en col·laboració amb Gastronosfera dimecres 31 de març 2021\nUs ve de gust fer un showcooking amb els xefs Sergio i Javier Torres de Cuina Germans Torres, amb dues estrelles Michelin i tres soles de Repsol? O una masterclass de cocteleria amb el Grand Ambassador Adrià de la Rosa? Aquestes són només algunes de les activitats que proposa la primera edició dels Premis Gastronòmics Tarragona. Creats pel Patronat Municipal de Turisme de Tarragona amb la col·laboració del Patronat de Turisme de la Diputació de Tarragona, el projecte neix amb el desig de donar suport al sector gastronòmic, turístic i de l'oci del Camp de Tarragona, Costa Daurada i Terres de l'Ebre.\nEls premis es divideixen en dues categories, una gastronòmica i una altra coctelera, a les quals es poden presentar els concursants desenvolupant i fotografiant la seva pròpia recepta i enviant-la a info@premistarragona.com. El jurat, format per xefs amb estrella Michelin i Soles de Repsol i el Grand Ambassador Sergio Estévez, escollirà el millor, que rebrà el seu premi al millor xef i al millor cocteler, en una jornada al Palau Firal, el 16 d'abril, que també es podrà seguir en streaming.\nPerò a més dels premis, hi ha activitats per a tots els públics que podreu gaudir durant tot el cap de setmana. Altres de les activitats a què tindreu l'oportunitat d'assistir seran un showcooking dels xefs Ruben Camps i Arnau Bosc de Rincón de Diego i Can Bosc, premiats amb una estrella Michelin, un showcooking amb el xef Vicent Guimerà l'Antic Molí amb una estrella Michelin i una masterclass sobre olis Verge Extra de les Borges Blanques.\nUs esperen una infinitat de noves idees per sorprendre els vostres per l'estómac! Si voleu assistir de forma presencial durant el cap de setmana no trigueu a omplir el formulari que trobareu a la pàgina web de l'esdeveniment. Aneu escalfant els fogons!


lo carrer del riu: 17/02/2009\nEl govern alerta que "cap llei" pot "eliminar" els símbols i el "concepte nacional" de Catalunya\nSímbols Nacionals 180209 RAC1\nEl conseller de Governació i Administracions Públiques, Jordi Ausàs, ha assegurat que "no hi ha cap llei que pugui eliminar, per llei, els nostres símbols, la nostra terminologia i el nostre concepte nacional".\nDesprés que el diari La Vanguardia hagi publicat aquest dimarts que el Tribunal Constitucional (TC) s'oposa a que l'Estatut proclami que Catalunya té símbols nacionals en les deliberacions sobre la sentència que està elaborant, Ausàs ha afirmat que no està d'acord amb la possibilitat de "treure el qualificatiu nacional de molts àmbits de l'administració i la institució, i fins i tot del paisatge urbà i geogràfic del país".\nEn tot cas, Ausàs ha volgut remarcar que, en la reunió del consell de govern d'aquest dimarts, no s'ha parlat sobre la sentència del Tribunal Constitucional (TC) sobre l'Estatut. A més, s'ha declarat "optimista de mena" i per això ha dit que no vol posar-se "la bena abans de la ferida".\nLaVanguardia: El Constitucional se opone a que Catalunya tenga "símbolos nacionales"\nL’Estat pretén ara eixugar dèficit amb el finançament\nExigeix a les comunitats que no destinin els recursos addicionals del nou model a gastar sinó a reduir el deute Espanya està a l’espera que Brussel·les l’expedienti per superar el dèficit límit del 3% i no està disposada que el model de finançament dispari encara més els seus números vermells. Abans d’oferir la xifra exacta de recursos addicionals que aportarà, l’Estat llança ja un avís preventiu a totes les comunitats sobre el seu ús correcte: els diners que rebin de més no podran anar en cap cas a despesa, sinó forçosament a reduir els seus dèficits. El manual del bon ús el va escriure ahir el seretari d’Estat d’Hisenda, Carlos Ocaña, en un dinar organitzat per l’Associació de Periodistes d’Informació Econòmica (APIE). “Amb dèficit, l’ús dels nous recursos no pot ser més despesa”, avisa. Ocaña admet que “no pot imposar-ho”, però sosté que la majoria de comunitats comparteixen la visió. L’última previsió per al 2009 del vicepresident econòmic, Pedro Solbes, és que el dèficit conjunt de les administracions públiques serà del 5,8% del PIB. D’aquest 5,8%, un 4,7% correspon a l’Estat, un 0,9% a les comunitats i 0,4% als ajuntaments. La tesi de Solbes és que cedir diners des de l’Estat ha de tenir un efecte nul sobre el dèficit global, perquè el que l’Estat gasti de més serà el mateix que les comunitats restin del dèficit en el camí cap als números verds.\nLa Autònoma de Mèxic dedica una setmana a l’exili espanyol\nSetanta anys després de la fi de la Guerra Civil, la Universitat Nacional Autónoma de México (UNAM) organitza aquesta setmana un congrés internacional dedicat a l’exili espanyol i la seva aportació intel·lectual al país. Joaquín Xirau, José Gaos o Américo Castro van trobar-se a l’UNAM, on van desenvolupar les seves idees. De fet, la universitat va acollir un gran nombre de intel·lectuals exiliats per la victòria franquista. Ara i amb motiu del congrés, que es celebra fins al 20 d’aquest mes, se analitzarà la influencia dels acadèmics espanyols en el desenvolupament de la cultura del país asteca. Mèxic va ser un dels països que més exiliats republicans va acollir desprès de la Guerra Civil, amb prop de 25.000 refugiats espanyols. Molts d’ells encara resten vivint-hi en un país que els hi va obrir les portes i on van integrar-se intel·lectualment, formant famílies i continuant amb les seves vides.\nKosovo celebra el primer aniversari de la seva independència\nL'Estat espanyol encara no l'ha reconegut, malgrat la insistència de la Unió Europea Els kosovars celebren avui el primer aniversari de la seva declaració unilateral d'independència. Aquell dia, el Parlament aprovava majoritàriament una resolució per la qual Kosovo passava a ser un Estat independent de Sèrbia. Des de llavors, 54 Estats han reconegut a Kosovo, entre els quals no hi figura Espanya que es nega a fer-ho tot i que la Unió Europea li ha demanat. El Parlament europeu va aprovar una resolució la setmana passada per instar els cinc països de la Unió que reconeguin la independència de Kosovo. El ministre d'Afers Estrangers, Miguel Ángel Moratinos, ha manifestat que l'Estat espanyol no reconeixerà la independència de Kosovo. Sèrbia va fer un pas endavant la setmana passada reconeixent a Kosovo com a membre de ple dret al Fons Monetari Internacional. El nou president del Estats Units d'Amèrica, Barack Obama, ha felicitat Kosovo amb motiu de l'efemèride. La crisi econòmica i l'atur són els principals problemes de la població kosovar, tot i això des de la independència la situació es manté tranquil·la en un territori amb el 90% de la població d'origen albanés. El Parlament kosovar celebrarà una sessió especial i s'han organitzat diversos actes commemoratius. VilaWeb/ElPunt: Kosovë, l'estat més jove d'Europa, compleix un any\nEl govern alerta que "cap llei" pot "eliminar" els...\nLa Autònoma de Mèxic dedica una setmana a l’exili ...\nKosovo celebra el primer aniversari de la seva ind...


L'Home de la Lluna, col·lecció Els Guardians de la Infància | Libros educativos infantiles y juveniles | Los Cuentos de Bastian\nAquest títol és en gran format i conté la història de l'origen, L'home de la Lluna és la clau.\nAquest és OMBRA, el creador dels teus pitjors malsons. Fa molts anys, va haver-hi una Edat d'Or, on regnava la pau. Ombra va acabar amb ella i es va proposar sembrar el terror i estendre els seus dominis fins a galàxies desconegudes. La seva principal arma són els malsons.\nL'home de la lluna és l'únic supervivent de l'Edat d'Or. El primer i gran GUARDIÀ. El Guardià contra els malsons, el Guardià de la Infància. Ajudat pel seu fidel amic, Llum Nocturna, pren una decisió: eliminar a Ombra definitivament. Per aconseguir-ho, decideix convocar un equip molt, molt especial. Us presentem als GUARDIANS DE LA INFÀNCIA.\nEls Guardians és una col·lecció per compartir en família. Els grans recuperarem aquells records i moments que ens van fer feliços i això és la clau per transmetre aquest sentiment en els nostres nens i joves, la il·lusió. Si nosaltres no hi creiem, si ells no ho perceben, deixaran de tenir fe. Així que mentre llegiu amb ells aquests llibres, no deixeu de creure i demostrar que vosaltres sou els seus autèntics Guardians.\nAquesta col·lecció és ideal per començar amb aquest àlbum il·lustrat als sis anys, de lectura senzilla i trama encissadora, així comença un camí cap els nou anys, quan ja estaran preparats per a les novel·les que completen la col·lecció. Deixar-los volar solos... a estones, però també compartir aquesta lectura, siguir llegint junts o compartint posteriorment el millor de la història o fins i tot recuperant els vostres propis records i compartint-los en família.\nRecomanem també veure la pel·lícula L'origen dels Guardians, doncs és un bon reclam per coneixer als Guardians de la Infància i completa la història, perquè apareix un personatge molt especial que reuneix a tots els Guardians.\n"EL VERITABLE PODER DE LA MÀGIA ESTÀ A TENIR FE. TOTS ELS CONJURS COMENÇAVEN AIXÍ: TINC FE. TINC FE. TINC FE." Del llibre, Nicolau Sant Nord contra el Rei dels Malsons.\nEndinsa't en aquest clàssic amb l'edició de luxe i il·lustracions originals.


L'arquitecte Joan Busquets recull el Premi Erasmus 2011\nEl guardó, un dels més prestigiosos a nivell europeu, reconeix "la seva obra admirable i polifacètica en el camp de la planificació urbana"\nBarcelonaL'arquitecte Joan Busquets va recollir ahir a la tarda al Palau Reial d'Amsterdam el premi Erasmus 2011. El conseller de Cultura, Ferran Mascarell, va assistir a la cerimònia de lliurament. El premi és un dels més prestigiosos a nivell europeu i el concedeix anualment la Fundació Praemium Erasmianum a persones o institucions que hagin fet una contribució d'importància excepcional a la cultura a Europa\nD'acord amb el veredicte del jurat del premi, l'arquitecte urbanista barceloní Joan Busquets ha estat guardonat "per la seva obra admirable i polifacètica en el camp de la planificació urbana". El jurat reconeix també l'enfocament social del seu treball: "L'anàlisi històrica de l'ús de l'espai urbà és el punt de partida de la seva reflexió sobre el futur de l'home, que viurà i treballarà a un entorn cada cop més densament poblat". El premi, dotat amb 150.000 euros, el concedeix anualment la Fundació Praemium Erasmianum a persones o institucions que hagin fet una contribució d'importància excepcional a la cultura a Europa. L'edició del Premi Erasmus 2011 s'ha centrat en "el disseny de l'espai públic a la ciutat".\nEl premi Erasmus ha reconegut des de 1958 les aportacions de personalitats rellevants en diversos àmbits, com ara: Robert Schuman, Jean Monnet, Jacques Delors o Mary Robinson en l'àmbit de la política; Vaclav Havel, Claudio Magris, Jean Piaget o Marguerite Yourcenar en els àmbits de pensament i lletres; Marc Chagall, Oskar Kokoschka o Henry Moore en arts plàstiques; Olivier Messiaen en l'àmbit de la música; Ingmar Bergman en cinema, o Hans Scharoun, Jean Prouvé o Renzo Piano també en l'àmbit de l'arquitectura.


Els 218 dies del 155\n02/06/2018 a les 13:43\nLa presa de possessió del Govern posa fi a l'aplicació del polèmic article\n© Uns treballadors col·loquen la senyera al balcó del Palau de la Generalitat.\nAmb la presa de possessió aquest dissabte dels integrants del nou Govern es posa fi a l’aplicació de l’article 155 de la Constitució:\nEl Parlament, amb el suport de JxSí i de la CUP, aprova una proposició en el preàmbul de la qual es declara la independència de Catalunya.\nEl ple del Senat autoritza al Govern central a destituir el president de la Generalitat i a tots els membres del seu Govern, així com a limitar el Parlament i a assumir el comandament dels Mossos a l’empara de l’article 155 de la Constitució.\nEl president del Govern central, Mariano Rajoy, convoca eleccions autonòmiques el 21 de desembre, en aplicació del 155, i cessa Puigdemont i el seu Govern i tanca les "ambaixades catalanes".\nLa Fiscalia es querella contra Puigdemont i la resta del Govern per rebel·lió, sedició i malversació a l’Audiència Nacional i dirigeix una segona querella al Tribunal Suprem contra l’expresidenta del Parlament Carme Forcadell i els membres de la Taula que van tramitar la declaració d’independència.\nPuigdemont se’n va a Brussel·les acompanyat de cinc exconsellers.\nLa jutgessa de la Audiencia Nacional Carmen Lamela decreta presó incondicional sense fiança per a l’exvicepresident Oriol Junqueras i set exconsellers, mentre que imposa a l’exconseller Santi Vila una fiança de 50.000 euros.\n- Puigdemont i els quatre exconsellers que romanen a Bèlgica, Antoni Comín, Clara Ponsatí, Lluís Puig i Meritxell Serret, s’entreguen a la Policia belga i queden en llibertat amb mesures cautelars.\nEl Tribunal Constitucional anul·la la declaració unilateral d’independència (DUI) del Parlament.\nEl jutge del Tribunal Supremo Pablo Llarena assumeix la causa contra el Govern i els líders d’ANC i Ómnium, Jordi Sànchez i Jordi Cuixart.\nEl Tribunal Suprem manté a presó a l’exvicepresident Oriol Junqueras, el conseller de Interior Joaquim Forn i els líders d’ANC i Òmnium Cultural, mentre deixa en llibertat sota fiança de 100.000 euros a uns altres sis exconsellers.\nComença la campanya electoral per al 21D..\nEl jutge Llarena retira les Ordres Europees de Detenció contra Puigdemont i els exconsellers que són a Brussel·les.\nEl jutge Llarena amplia la investigació que segueix per un possible delicte de rebel·lió en el "procés" a l’expresident Artur Mas, Marta Rovira (ERC) i Anna Gabriel (CUP), entre d’altres.\nEs constitueix el nou Parlament amb Roger Torrent (ERC) com a president.\nTorrent proposa a Carles Puigdemont com a candidat a presidentde la Generalitat.\n27 gener. El TC decideix per unanimitat prohibir una investidura a distància de Puigdemont.\nEl TC admet a tràmit el recurs del Parlament contra l’acord del Senat d’aplicació de l’article 155.\nJxCat registra en el Parlament una proposta de reforma per investir a distància a Puigdemont, sense l’aval d’ERC.\nLa CUP confirma que Anna Gabriel és a Suïssa, després de no presentar-se a declarar davant del Suprem.\nMarta Pascal (PDeCAT) i Marta Rovira (ERC) queden a llibertat, encara que amb fiança de 60.000 euros, la segona, després de declarar davant del Suprem que la DUI va tenir un caràcter polític però cap efecte jurídic.\nArtur Mas queda en llibertat sense mesures cautelars després de declarar davant del jutge Llarena que la DUI "va ser simbòlica".\nPuigdemont renuncia "de manera provisional" a la seua investidura i, al seu lloc, proposa Jordi Sànchez, número dos de JxC, en presó preventiva.\n- Primer ple de la nova legislatura, en la qual s’aprova, amb els vots de JxCat, ERC i la CUP, una resolució que reivindica la jornada de l’1-O i la legitimitat de Puigdemont com a candidat a ser reelegit president.\nDebat d’investidura de Jordi Turull (PDeCAT), que no aconsegueix els 68 suports necessaris per assolir la majoria absoluta i ser elegit president en primera votació, a causa de les quatre abstencions de la CUP i els vots en contra de Ciutadans, PSC, els Comunes i el PPC.\n- El jutge Llarena acorda presó incondicional per als exconsellers Jordi Turull, Raúl Romeva, Josep Rull i Dolors Bassa, i l’expresidenta del Parlament Carme Forcadell.\n- Cursa una ordre europea i internacional de detenció contra Puigdemont, Rovira i els altres quatre exconsellers que romanen fugits de la Justícia: Antoni Comin (Bèlgica), Clara Ponsatí (Regne Unit), Meritxel Serret (Bèlgica) i Lluís Puig (Bèlgica).\nLa Policia alemanya deté Puigdemont quan travessava amb cotxe la frontera des de Dinamarca i ingressa a la presó de Neumünster.\nPonsatí s’entrega en una comissaria d’Edimburg.\nLa Justícia alemanya deixa en llibertat Puigdemont i descarta el delicte de rebel·lió en la petició d’extradició a Espanya..\n- Jordi Turull renuncia a ser candidat a la investidura i Jordi Sànchez accepta tornar a ser aspirant a la presidència de la Generalitat.\nLa jutgessa de la Audiencia Nacional Carmen Lamela processa l’excap dels Mossos d’Esquadra Josep Lluís Trapero per sedició i pertinença a organització criminal.\n- Els exconsellers a Bèlgica surten en llibertat sense fiança, per decisió de la Justícia belga.\nLa Taula del Parlament decideix querellar-se contra el jutge Llarena per presumpta prevaricació.\nEl Suprem demana a Montoro que expliqui per què considera que no es van utilitzar diners públics per a l’1-O.\nTorrent convoca per al 3 i 4 de maig el Ple per debatre la modificació de la llei de Presidència per provar d’investir a distància a Puigdemont.\n- El Consell de Garanties Estatutàries emet un dictamen sobre la reforma d’aquesta llei, en el qual no avala una investidura a distància, com planteja JxCat.\nEl Parlament aprova la reforma de la Llei de la Presidència per poder investir a distància a Puigdemont. Recorreguda pel Govern, va ser suspesa pel TC el 9 de maig.\nEl jutge Llarena confirma el processament de tots els investigats en la causa oberta al Suprem contra el "procés" per delictes de rebel·lió, malversació i desobediència..\n- El líder de Ciudadanos, Albert Rivera, dóna per trencat el seu suport a l’aplicació del 155 a Catalunya en entendre que el Govern central no està aplicant la Constitució com deuria.\n- Puigdemont designa Quim Torra (JxCat) com a candidat a president de la Generalitat.\n- Quim Torra és investit president de la Generalitat en segona votació i per majoria simple.\nReunió de Rajoy amb el secretari general del PSOE, Pedro Sánchez, en la qual acorden una resposta "pactada i proporcional" en defensa de la legalitat a Catalunya front "a qualsevol eventual desafiament".\n- Reunió a Berlín entre Puigdemont i Torra.\n- La Justícia belga rebutja l’euroordre d’extradir Espanya als exconsellers catalans Toni Comín, Meritxell Serret i Lluís Puig..\n- El Ministeri d’Hisenda confirma que, quan deixi d’aplicar-se l’article 155, mantindrà un ferri control financer, que està disposat a endurir per evitar que el nou Govern pugui destinar recursos públics a activitats il·legals.\n- Torra pren possessió en un acte atípic, desproveït de la litúrgia habitual, sense representants del Govern i sense mencions a la Constitució ni al Rei.\n-Reunió de Rajoy amb el president de Ciudadanos, Albert Rivera, que li demana d’ampliar el 155 per controlar les finances, els mossos i TV3.\n- El Tribunal Suprem confirma la presó preventiva per a l’expresidenta del Parlament Carme Forcadell i per als exconsellers Raül Romeva, Jordi Turull, Josep Rull i Dolors Bassa.\n- Torra nomena el seu nou Executiu, integrat, entre d’altres, per dos exconsellers fugits a Brussel·les i uns altres dos a la presó, que hauria de prendre possessió el 23.20 maig.\n- El Govern central anuncia que no publicarà el decret de nomenament al Diari Oficial de la Generalitat (DOGC) a causa d’aquests consellers.\n- Quim Torra visita els polítics independentistes presos Oriol Junqueras, Jordi Turull, Joaquim Forn, Josep Rull, Raül Romeva, Carme Forcadell, Dolors Bassa, Jordi Sánchez i Jordi Cuixart a les presons madrilenyes.\n- El president de Parlament, Roger Torrent, visita als mateixos presos.\n- L’Audiència Territorial de Schleswig Holstein manté el seu rebuig d’incloure el càrrec de rebel·lió en el procés d’extradició contra Puigdemont.\n- Llarena denega a Turull i Rull la llibertat provisional indefinida que li havien sol·licitat per ser consellers.\n- El Suprem denega la sortida en llibertat provisional a Forn.25 maig.\n- Picabaralla en el Parlament a compte d’un llaç groc en un escó buit de la bancada corresponent als membres del Govern, que el diputat de Cs Carlos Carrizosa va retirar dos vegades.\n- Torra nomena nou Govern, en el qual ja no figuren els consellers presos ni els que són a l’estranger. El Govern diu que aixecarà el 155 quan prengui possessió el nou Govern. L’exconseller i diputat d’ERC Toni Comín decideix renunciar al seu vot delegat.\n- El Govern autoritza la publicació dels nomenaments dels consellers al Diari Oficial de la Generalitat.\n- Quim Torra presenta una querella davant del tribunal Suprem contra Rajoy i la ja exvicepresidenta, Soraya Sáenz de Santamaría, per un presumpte delicte de "prevaricació per omissió".\n- Prenen possessió els consellers del Govern català.


Diumenge, 08 de desembre de 2013 Cerca\tMove\nNordXúquer-TúriaCentralsSud\tHome Tendències Figueres presideix la constitució de la comissió institucional de Promoció del Valencià\nFigueres presideix la constitució de la comissió institucional de Promoció del Valencià\tdimecres, 16 de juny de 2010 23:50\tEl passat 23 de novembre es va signar al monestir de Sant Miquel dels Reis el protocol de col·laboració entre la Generalitat i més de cinquanta ajuntaments i mancomunitats per fomentar la relació entre les institucions que treballen per normalitzar el valencià. L'Acadèmia Valenciana de la Llengua es va comprometre a proposar un pla d'actuacions concretes i convocar ajudes econòmiques dirigides a les oficines de dinamització lingüística municipal. Des de la Conselleria d'Educació, Alejandro Font de Mora es va comprometre a crear més oficines en els municipis de més de 5.000 habitants. Aquest dimecres la presidenta de l'ens normatiu ha participat en la constitució de la comissió de seguiment de l'acord signat el novembre passat. En l'acte també han participat Concepción Gómez, número dos de la Conselleria d'Educació; Vicent Satorres, cap de l'Àrea de Política Lingüística i Cèsar Mateu, Nathalie Torres i Agnés Talaya com a representants dels tècnics dels ajuntaments. Honorat Ros, membre de l'AVL, completa la comissió.\nEn aquesta primera reunió s'ha analitzat els objectius que apareixen en el protocol, entre els quals s'ha d'esmentar la consolidació i l'impuls de les estructures que promouen el valencià en l'administració. A través de projectes, estudis i activitats es pretén promoure el coneixement i l'ús del valencià des les oficines de promoció lingüística. El protocol també planteja estratègies a l'hora de fomentar l'ús social, el desenvolupaments d'estudis sobre la situació de la llengua i la difusió de la normativa de l'Acadèmia.\n24 de novembre La Generalitat, l'AVL i 53 ajuntaments es comprometen amb les OPV


Puigcercós obre la campanya defensant el paper jugat pel tripartit - VilaWeb\nDissabte 09.01.2010 06:00\nPuigcercós obre la campanya defensant el paper jugat pel tripartit\nVol implicar la ciutadania en prioritzar les condicions d'Esquerra a futurs pactes de govern\nEl president i candidat d'Esquerra Republicana de Catalunya, Joan Puigcercós, va obrir ahir la campanya del partit per a les eleccions al Parlament amb una defensa de l'aposta estratègica de pacte amb el PSC. Ho va fer ahir al vespre en un acte de presentació de la campanya 'Catalunya decideix' a la Sala Luz de Gas de Barcelona. Puigcercós va dir que Esquerra 'vol avançar de bracet amb la majoria' i, en referència al PSC, va afegir que 'som molt conscients del què representa a casa nostra'. Segons el candidat d'Esquerra, 'durant sis anys hem arrossegat el PSC a defensar el país com mai abans'.\nPuigcercós va atribuir el clima de pau política i social amb què es van produir les consultes del 13-D al fet que 'Esquerra ha cosit el PSC a la nació'. En el seu discurs d'obertura de la campanya, el president d'ERC va afirmar que 'després de sis anys de govern amb el PSC, i justament per això, estem més a prop de la independència'.\nLa campanya 'Catalunya decideix' és impulsada per ERC amb l'objectiu de recollir l'opinió de fins a cent quaranta mil ciutadans sobre quines han de ser les condicions principals per a establir futurs pactes de govern. La primera de les vint-i-una propostes de Puigcercós és que el proper govern consulti els ciutadans sobre el futur de Catalunya. Sense especificar si es tracta d'una consulta sobre la independència amb caràcter vinculant, la formació republicana pregunta: 'Estàs d'acord que la celebració d'una consulta sobre el futur de Catalunya sigui el primer compromís d'Esquerra a la propera legislatura?'\nLa resta de les vint mesures que els ciutadans poden valorar estan classificades en cinc blocs. El primer bloc tracta de les respostes a la crisi; el segon, de les polítiques socials; el tercer pregunta sobre el territori i les infraestructures; el quart, sobre identitat i republicanisme; i el cinquè proposa reivindicacions davant el govern de l'Estat.\nERC vol aconseguir la participació dels ciutadans amb una estratègia de campanya en xarxa en la qual set-cents militants estendran la responsabilitat de cercar aportacions a set mil militants més, i aquests hauran d'aconseguir vint participants cadascun per aconseguir les cent quaranta mil opinions.\nJoan Puicercós Web del candidat d'ERC.\nEsquerra culmina el relleu de Carod per Puigcercós (18.10.2009)\nPuigcercós comença la cursa electoral del 2010 fixant el dret de decidir com a 'eix vital' d'Esquerra (17.10.2009)


Servihabitat llança Habita, la nova manera de comprar habitatges sense entrada | Servihabitat\nHome » Notes de premsa » Servihabitat llança Habita, la nova manera de comprar habitatges sense entrada\nLa campanya llançada pel ‘servicer’ ofereix la possibilitat d’ajornar el pagament de fins al 20% del preu de l’immoble fins al 29 de setembre de 2021. Així doncs, es facilita la compra dels immobles subjectes a aquesta promoció.\nLa campanya va dirigida a aquelles persones que volen comprar-se un habitatge però que encara no tenen els estalvis suficients per fer front a l’aportació inicial que demanen les entitats bancàries.\nAquesta campanya s’aplica a 2.300 habitatges que són propietat de Coral Homes distribuïts per tot el territori nacional, la majoria d’ells amb preus inferiors als 100.000€.\nBarcelona, 25 de febrer de 2020.- Servihabitat, servicer multiclient i multiproducte de referència en la gestió d’actius immobiliaris i financers, inicia el 2020 amb el llançament d’una nova campanya de suport a la compra d’immobles. Amb aquesta promoció, batejada com “Habita, la nova manera de comprar el teu habitatge sense entrada”, Coral Homes permetrà ajornar el pagament de fins al 20% del preu de l’immoble fins al 29 de setembre de 2023 sense cap mena d’interès.\nAquesta campanya està especialment dissenyada per a tots aquells que estan pensant a comprar-se un nou immoble en propietat però que encara no tenen els estalvis suficients per fer front al 20% del seu valor, quantitat que normalment les entitats bancàries no financen a través de la hipoteca. Gràcies a aquesta nova promoció, els compradors podran pagar fins al 20% del preu del seu immoble en tres pagaments successius fins al 29 de setembre de 2023.\n2.300 habitatges propietat de Coral Homes, majoritàriament amb preus per sota dels 100.000 euros i repartits per tot el territori nacional, es beneficien d’aquesta campanya amb el pagament ajornat. Províncies com Sevilla (7,23%), Múrcia (6,84%), Lleida (4,97%) o Toledo (4,92%) són les que compten amb un nombre més gran d’immobles inclosos dins d’aquesta promoció.\nEls interessats poden beneficiar-se de les condicions que ofereix “Habita, la nova manera de comprar el teu habitatge sense entrada” a partir del 25 de febrer de 2020 i fins al 6 d’abril de 2020. Per més informació, poden consultar el següent enllaç https://www.servihabitat.com/ca/ o trucar al 942 049 000.